title: আল-আজহার মসজিদ

text: ১৯৭০ খ্রিষ্টাব্দে নাসেরের মৃত্যুর পর আনোয়ার সাদাত মিশরের রাষ্ট্রপতি হন। তিনি আল-আজহারকে আরব বিশ্বে মিশরীয় নেতৃত্বের প্রতীক হিসেবে দেখতে চেয়েছিলেন। তিনি বলেছিলেন "আরব বিশ্ব মিশর ও তার আজহার ছাড়া চলতে পারে না।" ব্রাদারহুডের ক্রমবর্ধমান প্রভাবের কারণে সাদাত ব্রাদারহুড ও উলামাদের উপর কিছু নিষেধাজ্ঞা শিথিল করেছিলেন। ১৯৭১ খ্রিষ্টাব্দে সাদাত তার অবস্থানকে আক্রমণ করছে মনে হওয়ায় অনেক সাংবাদিক ও সংগঠনের উপর চড়াও হন। সমালোচনা বন্ধের জন্য তার কার্যক্রমের অংশ হিসেবে রাষ্ট্রীয় নীতির সমালোচক বা বিরোধী উলামাদের উপর নিষেধাজ্ঞা জারি করেছিলেন। আল-আজহারের উলামাগণ রাষ্ট্রীয় অঙ্গ হিসেবে ব্যবহৃত হতে থাকেন। ইসলামপন্থিসহ আরো অনেক গোষ্ঠী তাদের এই ভূমিকার নিন্দা জানায়। প্রভাবশালী ইসলামপন্থি ব্যক্তিত্ব শুকরি মুস্তাফা সরকারের প্রতি সমর্থনের জন্য উলামাদের নিন্দা জানিয়েছিলেন। মিশরের জনগণ ইসরায়েলকে শত্রু বিবেচনা করলেও সাদাত ইসরায়েলের সাথে শান্তি স্থাপন করতে চেয়েছিলেন। আল-আজহার এক্ষেত্রে তাকে সমর্থন দেয়।


title: আল-আজহার মসজিদ

text: ১৯৮১ খ্রিষ্টাব্দে আনোয়ার সাদাত নিহত হওয়ার পর হোসনি মুবারক তার উত্তরসুরি হন। মুবারকের অধীনে আল-আজহার পূর্বের চেয়ে বেশি স্বাধীনতা পেয়েছে। জাদ আল-হক ১৯৮২ থেকে ১৯৯৪ খ্রিষ্টাব্দে তার মৃত্যুর আগপর্য‌ন্ত শাইখুল আজহার ছিলেন। তিনি দাবি করতেন যে সরকার যদি চায় যে আল-জামাআ আল-ইসলামিয়া বা অণুরূপ সংগঠনগুলোর সাথে আল-আজহার কার্যকরভাবে মোকাবেলা করুক তবে আরো বেশি স্বাধীনতা দিতে হবে এবং ধর্মীয় ঘোষণা দেয়ার অণুমতি দিতে হবে। মুবারকের শাসনামলে সরকারের তরফ থেকে আল-আজহারকে কিছু ক্ষমতা অর্পণ করা হয়। ১৯৯০ এর দশকে সেন্সরশিপ আইনের পরিবর্তনের ফলে আল-আজহার প্রিন্ট ও ইলেক্ট্রনিক মাধ্যম পর্যবেক্ষণ করার সুবিধা পায়। নিয়মানুযায়ী অভিযোগ আসার পর আল-আজহার কাজ শুরু করতে পারত, তবে বাস্তবে এভাবে কাজ হত না। সম্প্রচারের পূর্বে টিভির স্ক্রিপ্ট অণুমোদনের জন্য নিয়মিতভাবে আল-আজহারে পাঠানো হত।


title: আল-আজহার মসজিদ

text: আল-আজহার বিশ্বজুড়ে সুন্নিদের ভেতর মর্যাদা ধরে রাখতে সক্ষম হয়েছে। সুন্নিরা সংখ্যাগরিষ্ঠ হওয়ায় মুসলিম বিশ্বের আল-আজহারের প্রভাব রয়েছে। মিশরের বাইরেও আল-আজহার তার ধর্মীয় সিদ্ধান্ত প্রদান করেছে। উপসাগরীয় যুদ্ধের পূর্বে সৌদি আরবের বাদশাহ ফাহাদ বিন আবদুল আজিজ ইসলামের দুইটি প্রধান মসজিদ মসজিদুল হারাম ও মসজিদে নববী সৌদি আরবে অবস্থিত হওয়ায় বিদেশি সৈনিকদের দেশে অবস্থানের অণুমতি দেয়া সঠিক হবে কিনা তা জানতে সৌদি আরবের গ্র্যান্ড মুফতির পরিবর্তে আল-আজহারের কাছে ফতোয়া চেয়েছিলেন। ২০০৩ খ্রিষ্টাব্দে নিকোলা সার্কোজি ফ্রান্সের স্বরাষ্ট্রমন্ত্রী থাকাকালীন সময়ে ফ্রান্সের বিদ্যালয়গুলোতে মুসলিম ছাত্রীদের হিজাব না পড়ার অণুমতি দেয়ার জন্য ফ্রেঞ্চ কাউন্সিল অফ দ্য মুসলিম ফেইথের পরিবর্তে আল-আজহারের কাছে অণুরোধ করেছিলেন। আল-আজহার থেকে এই অণুরোধের অণুকূলে সিদ্ধান্ত এসেছিল। এই সিদ্ধান্ত ব্যাপকভাবে সমালোচিত হয়।


title: আল-আজহার মসজিদ

text: ২০১১ মিশরীয় বিপ্লবের সময় আল-আজহারের উপর বিপ্লবের প্রভাব পড়েছে। এই বিপ্লবে রাষ্ট্রপতি হোসনি মুবারক ক্ষমতা হারান। এরপর অণুষ্ঠিত নির্বাচনে মুসলিম ব্রাদারহুড বিজয়ী হয়। রাষ্ট্রের কাছ আল-আজহারের স্বাধীনতা ফিরিয়ে দেয়ার জন্য দাবি উঠে এবং আল-আজহারের অধিক স্বাধীনতা বজায় থাকে এমন আইন মসজিদের তরফ থেকে লিখিত হয়েছিল। আল-আজহারের ভবিষ্যত ভূমিকা কী হবে সে বিষয়ে বিভিন্ন দল থেকে নানা রকম মত উঠে আসে।


title: আল-আজহার মসজিদ

text: আল-আজহারের স্থাপত্য কায়রোর ইতিহাসের সাথে ঘনিষ্ঠভাবে সম্পর্কিত। প্রাচীন মিশর থেকে শুরু করে গ্রিক ও রোমান শাসনসহ নানা সময়ের উপাদান এতে ব্যবহৃত হয়েছে। এছাড়াও ইফ্রিকিয়ার অন্যন্য ফাতেমীয় স্থাপনাতেও এমন সব উপাদান ব্যবহৃত হয়েছিল। পরবর্তীতে সংযুক্ত উপাদানগুলো মিশরের ভেতর ও বাইরে উভয় স্থান থেকে এসেছে। মসজিদের বিভিন্ন অংশ এধরনের মিশ্র প্রভাব লক্ষ্য করা যায়। আবার কিছু স্থানে একই ধরনের প্রভাব দেখতে পাওয়া যায়। এমন একটি উদাহরণ হল উসমানীয়দের নির্মিত গম্বুজ ও মামলুকদের নির্মিত মিনার


title: আল-আজহার মসজিদ

text: প্রথমে শুধু একটা উঠোনসহ নামাজের স্থান নির্মিত হলেও পরবর্তীকালে মূল কাঠামোকে ঘিরে মসজিদের আকার বৃদ্ধি পেয়েছে। মিশরের অনেক শাসক আল-আজহারের শিল্প ও স্থাপত্যকে রূপ দিয়েছেন। এর মধ্যে রয়েছে উসমানীয়দের গম্বুজ, মামলুকদের মিনার ও সাম্প্রতিক সময়ে নতুন মিহরাব সংযোজন মূল মিনার বা গম্বুজগুলো বর্তমানে টিকে নেই। বর্তমান মিনারগুলোর কিছু বেশ কয়েকবার পুনর্নির্মিত হয়েছে।


title: আল-আজহার মসজিদ

text: মসজিদের মূল কাঠামো দীর্ঘ এবং প্রশস্ত ছিল। উঠোনের পাশে তিনটি আর্কেড উঠোনকে ঘিরে রয়েছে। উঠোনের দক্ষিণপশ্চিমে নামাজের স্থান রয়েছে। কিবলার দেয়ালের আকার * যা সঠিক কোণ থেকে কিছুটা সরে আছে। নামাজের স্থানকে ঘিরে রাখা চারটি আর্কেডগুলো মার্বেলের স্তম্ভ দ্বারা ধরে রাখা হয়েছে। বিভিন্ন পুরুত্বের ভিত্তি ব্যবহার করে বিভিন্ন উচ্চতার স্তম্ভবগুলো স্থাপন করা হয়েছে। অভ্যন্তরের নকশায় আব্বাসীয়, কপ্টিক ও বাইজেন্টাইন স্থাপত্যের প্রভাব লক্ষ্য করা যায়।


title: আল-আজহার মসজিদ

text: সবমিলিয়ে তিনটি গম্বুজ নির্মিত হয়েছে। উত্তর আফ্রিকান মসজিদে এটি সাধারণ প্রথা ছিল। তবে আল-আজহারের বেশ কয়েকবার সংস্কারের ফলে এগুলো বর্তমানে টিকে নেই। ইতিহাসবিদ আল-মাকরিজি লিখেছেন যে মূল গম্বুজে আল-সিকিলি নিম্নোক্ত লেখা উৎকীর্ণ করেছিলেন: জওহর খলিফার উপাধিতে সম্মানসূচক হিসেবে "আমিরুল মুমিনিন" এবং নিজের "সচিব" উপাধি যুক্ত করেছিলেন। সেনাপতি হওয়ার পূর্বে তিনি সচিব হিসেবে কাজ করেছেন।


title: আল-আজহার মসজিদ

text:
১৯৩৩ খ্রিষ্টাব্দে মূল মিহরাব উন্মোচিত হয়। এর উপরে একটি অর্ধবৃত্তাকার গম্বুজ ও দুইপাশে মার্বেলের স্তম্ভ রয়েছে। মিহরাবে কুরআনের দুই সেট আয়াত উৎকীর্ণ ছিল যা এখনো অক্ষত রয়েছে। প্রথম সেটে সূরা আল মু'মিনূনের প্রথম তিন আয়াত রয়েছে:মুমিনগণ সফলকাম হয়ে গেছে – যারা নিজেদের নামাজে বিনয়-নম্র - যারা অনর্থক কথাবার্তায় নির্লি‌প্তদ্বিতীয় আয়াতগুলো সূরা আল আনআমের ১৬২ ও ১৬৩ নং আয়াত:বল: আমার নামাজ, আমার কুরবানি এবং আমার জীবন ও মরণ বিশ্ব প্রতিপালক আল্লাহরই জন্যে - তার কোন অংশীদার নেই। আমি তাই আদিষ্ট হয়েছি এবং আমি প্রথম আনুগত্যশীল।এই উৎকীর্ণ অংশগুলো একমাত্র অলংকরণ যা নিশ্চিতভাবে ফাতেমীয় যুগের সাথে সম্পর্কিত করা যায়।
১০০৯ থেকে ১০১০ খ্রিষ্টাব্দের মধ্যে মার্বেলের মেঝে যুক্ত করা হয়। উঠোনকে ঘিরে থাকা আর্কেড কিল আকৃতির আর্চ যুক্ত ও অলঙ্করণ সমৃদ্ধ। এসকল আর্চ আল-হাফিজের শাসনামলে নির্মিত হয়েছিল। অলঙ্করণগুলোও তার সময়ের এবং ১৮৯১ খ্রিষ্টাব্দে সেগুলো পুনরায় অঙ্কন করা হয়। দুই ধরনের অলঙ্করণ এতে ব্যবহৃত হয়েছে। এছাড়াও কুফিক লিপিতে লেখা কুরআনের আয়াত উৎকীর্ণ রয়েছে। কুরআনের আয়াত ফাতেমীয় যুগে উৎকীর্ণ হয়েছিল। দক্ষিণের আর্কেডে মূল প্রবেশপথ অবস্থিত।


title: আল-আজহার মসজিদ

text: ১০০৯ খ্রিষ্টাব্দে আল-হাকিমের শাসনামলে একটি কাঠের দরজা যুক্ত করা হয়েছিল। ১১২৫ খ্রিষ্টাব্দে আল-আমির একটি কাঠের মিহরাব যুক্ত করেন। আল-হাফিজ লিদিনাল্লাহর সময় অতিরিক্ত একটি গম্বুজ নির্মিত হয়। তিনি উঠোনের চারদিকে চতুর্থ একটি আর্কেড ও পশ্চিমের দেয়ালে একটি বহিরাঙ্গণ নির্মাণের নির্দেশ দিয়েছিলেন।


title: আল-আজহার মসজিদ

text: ফাতেমীয়দের পর সালাহউদ্দিন ও তার আইয়ুবীয় রাজবংশ মিশরের শাসনভার লাভ করে। সালাহউদ্দিন প্রথমে ফাতেমীয় খলিফা আল-আদিদের উজির ছিলেন। তিনি মিশরে তার অবস্থান শক্ত করেছিলেন এবং বাগদাদের আব্বাসীয় খিলাফতের সাথে মিত্রতা স্থাপন করেছিলেন। এসময় শিয়া সংশ্লিষ্টতার জন্য আল-আজহার তার পূর্ব অবস্থান হারিয়ে ফেলে। তবে পরবর্তী মামলুক সালতানাতের সময় মসজিদ সংস্কার ও বর্ধিত করা হয়। সংস্কার কাজের মধ্যে ছিল মিহরাবের পরিবর্তন ও এতে মার্বেলের সম্মুখভাগ সংযুক্তি।


title: আল-আজহার মসজিদ

text: "মাদ্রাসা আল-আকবাগাউয়িয়া"র শীর্ষে একটি গম্বুজ ও মিনার রয়েছে। এখানে আমির আকবুগার কবর অবস্থিত। ১৩৩৯ খ্রিষ্টাব্দে এটি নির্মিত হয়। শুরু থেকে এই অংশটি মসজিদের সাথে যুক্ত রয়েছে। এর প্রবেশপথ, কিবলার দেয়াল ও মিহরাবের কাচ মোজাইক সবই পুরনো এবং গম্বুজটি উসমানীয় যুগে নির্মিত।


title: আল-আজহার মসজিদ

text: "মাদ্রাসা গাওহারিয়া" ১৪৪০ খ্রিষ্টাব্দে নির্মিত হয়েছে। এখানে সুলতানের কোষাগার রক্ষক গওহর আল-কানাকবাইয়ের কবর রয়েছে। মাদ্রাসার মেঝে মার্বেল নির্মিত। দেয়াল আবলুশ কাঠ, হাতির দাঁতে সজ্জিত। কবরের ঘরটি ক্ষুদ্র আরাবেস্ক গম্বুজ দিয়ে আচ্ছাদিত।


title: আল-আজহার মসজিদ

text: "মাদ্রাসা আল-তাইবারসিয়া" ১৩০৯ খ্রিষ্টাব্দে নির্মিত হয়। এখানে আমির তাইবার্সের কবর অবস্থিত। আল-আজহারের সম্পূরক মসজিদ হিসেবে ব্যবহার করার জন্য এটি নির্মিত হয়েছিল বিধায় শুরু থেকে এটি মসজিদের সাথে যুক্ত। এই মাদ্রাসায় মালিকি ও শাফি মাজহাব বিষয়ে শিক্ষা দেয়া হত। বর্তমানে এখানে গ্রন্থাগারের পাণ্ডুলিপি রক্ষণের জন্য ব্যবহৃত হয়। পুরনো কাঠামোর মধ্যে শুধু কিবলার দিকের দেয়াল ও মিহরাব টিকে রয়েছে। আল-মাকরিজি লিখেছেন যে এই মাদ্রাসায় শুধু শাফি মাজহাবের উপর শিক্ষা দেয়া হত। অন্যদিকে ইবনে দাকমাক লিখেছেন যে একটি লিওয়ানে শাফি এবং অন্য একটি লিওয়ানে মালিকি মাজহাবের উপর শিক্ষা দেয়া হত।


title: আল-আজহার মসজিদ

text: আবদুর রহমান কাতখুদা মাদ্রাসাটি সম্পূর্ণরূপে পুনর্নির্মাণ করেছিলেন। এসময় শুধু দক্ষিণপূর্বের দেয়াল ও মিহরাব রেখে দেয়া হয়। কে. এ. সি. ক্রেসওয়েল এই মিহরাবকে কায়রোর সুন্দরতম মিহরাবের অন্যতম হিসেবে বর্ণনা করেছেন। মিহরাবের কুলুঙ্গি প্রশস্ত এবং গভীর। কুলুঙ্গির প্রত্যেক পাশে একটি করে উচু স্তম্ভ আছে। স্তম্ভের উপরে রঙ্গিন জ্যামিতিক নকশার ব্লক রয়েছে। মিহরাবের উপরের অর্ধবৃত্ত বাইরের আর্চের ভেতর অবস্থিত। এই আর্চের বাইরে আয়তক্ষেত্রকার ফ্রেম রয়েছে। এই ধরনের ফ্রেমযুক্ত মিহরাব মিশরে এটি প্রথম।


title: আল-আজহার মসজিদ

text: এই মিনার ১৪৮৩ খ্রিষ্টাব্দে নির্মিত হয়েছিল। এতে দুইটি অষ্টাভুজাকার ও একটি সিলিন্ডার আকৃতির উলম্ব অংশ রয়েছে। এর বারান্দা সংখ্যা তিন। প্রত্যেকটি বারান্দা মুকারনাস ব্যবহার করে ধরে রাখা হয়েছে। প্রথম উলম্ব অংশটি অষ্টাভুজাকার। এর উপরে আরেকটি উলম্ব অংশ বারান্দা দ্বারা প্রথম অংশ থেকে পৃথক অবস্থায় রয়েছে। দ্বিতীয় আরেকটি বারান্দা মিনারের শেষ অংশকে ধরে রেখেছে। তৃতীয় আরেকটি বারান্দা শীর্ষভাগকে ধরে রেখেছে।


title: আল-আজহার মসজিদ

text: এই মিনারটি পূর্বের একটি ফাতেমীয় মিনারের স্থলে নির্মিত হয়েছে বলে ধারণা করা হয়। সমসাময়িক বিবরণসমূহ অণুযায়ী ফাতেমীয় মিনারের নির্মাণ কাজে ত্রুটি থাকায় তা কয়েকবার পুনর্নির্মিত হয়েছে। এর মধ্যে একটি পুনর্নির্মাণ সুলতান বাইবার্সের শাসনামলে "কাজি আল-কুজাত" (সর্বোচ্চ আদালতের প্রধান বিচারপতি) সদর আল-দীন আল-আদরাই আল-দিমাস্কি আল-হানাফির নির্দেশনায় হয়েছিল। ১৩৯৭ খ্রিষ্টাব্দে বারকুকের অধীনে এটি পুনরায় নির্মিত হয়েছিল বলে জানা যায়। মিনার বেশি বেকে যাওয়ায় ১৪১৪ খ্রিষ্টাব্দে কায়রোর ওয়ালি ও মুহতাসিব তাজ আল-দীন আল-শাওবাকি পুনর্নির্মাণ করেছিলেন। ১৪৩২ খ্রিষ্টাব্দে আবার মিনারটি নির্মিত হয়। মসজিদে প্রবেশপথের পুনর্নির্মাণের অংশ হিসেবে কাইতবাই মিনার নির্মিত হয়েছিল।


title: আল-আজহার মসজিদ

text: "বাব আল-মুজাইয়িনিন" দিয়ে প্রবেশের পর অপর পাশে "বাব আল-গিন্দি" (কাইতবাইয়ের ফটক) অবস্থিত। এটি ১৪৯৫ খ্রিষ্টাব্দে নির্মিত হয়। এর মাধ্যমে নামাজের স্থানে যাওয়া যায়।


title: আল-আজহার মসজিদ

text: এই মিনারটি কানসুল আল-গাওরির শাসনামলে ১৫০৯ খ্রিষ্টাব্দে নির্মিত হয়। এর ভিত্তি বর্গাকার। প্রথমে উলম্ব অংশটি অষ্টাভুজাকার দ্বিতীয় উলম্ব অংশটি একটি বারান্দার মাধ্যমে প্রথম অংশের থেকে আলাদা করা। এটি নীল ফাইন্স দিয়ে সজ্জিত। দ্বিতীয় অংশের সাথে তৃতীয় অংশটিও বারান্দার মাধ্যমে আলাদা করা হয়েছে। তৃতীয় অংশটি দুইটি আয়াতকার উলম্ব অংশের সমন্বয়ে গঠিত। দুইটি উলম্ব অংশের প্রত্যেক পাশে অশ্বখুরাকৃতি আর্চ রয়েছে। এগুলোর শীর্ষভাগ কারুকার্য করা।


title: আল-আজহার মসজিদ

text: মিশরে উসমানীয় শাসনামলে মসজিদে বেশ কিছু সংযোজন ও সংস্কার করা হয়। এর মধ্যে বেশ কিছু আবদুর রহমান কাতখুদার অধীনে হয়েছিল। তিনি মসজিদের আকার প্রায় দ্বিগুণ করেছিলেন। তিনি "বাব আল-মুজাইয়িনিন", "বাব আল-শুরবা" ও "বাব আল-সায়িদা" নামক ফটক নির্মাণ করেছিলেন। এসময় কয়েকটি "রিওয়াক" সংযুক্ত করা হয় যার মধ্যে একটি অন্ধ ছাত্রদের জন্য ছিল। কাতখুদা মূল নামাজের স্থানের দক্ষিণে অতিরিক্ত একটি মিহরাবসহ একটি অতিরিক্ত নামাজের স্থান যুক্ত করেছিলেন ফলে নামাজের স্থান দ্বিগুণ হয়।


title: আল-আজহার মসজিদ

text: "বাব আল-মুজাইয়িনিন" () ১৭৫৩ খ্রিষ্টাব্দে নির্মিত হয়েছিল। এর দুইটি দুইটি প্রবেশপথ রয়েছে। দরজার উপরে দুইটি অলংকৃত অর্ধ-বৃত্তাকার আর্চ রয়েছে। আর্চের উপরে সাইপ্রেস গাছের প্যানেলের কারুকার্য রয়েছে। এটি উসমানীয় যুগের সাধারণ প্রথা ছিল।


title: আল-আজহার মসজিদ

text: কাতখুদা নির্মিত একটি মুক্ত মিনার ফটকের বাইরে অবস্থিত ছিল। তৌফিক পাশার আধুনিকীকরণের সময় আল-আজহার স্ট্রিট চালুর পূর্বে এটি ভেঙে ফেলা হয়।


title: আল-আজহার মসজিদ

text: বাব আল-মুজাইয়িনিন বর্তমানে প্রবেশপথ। এ ফটক দিয়ে প্রবেশের পর মার্বেলদিয়ে বাধাই করা উঠানে আসা যায়। এর বিপরীতে মূল নামাজের স্থান রয়েছে। বাব আল-মুজাইয়িনিনের উত্তরপূর্বে উঠানের বহির্ভাগে মাদ্রাসা আল-আকবাগাউয়িয়া অবস্থিত এবং দক্ষিণপশ্চিমে মাদ্রাসা আল-তাইবারসিয়া অবস্থিত। প্রধান প্রবেশপথের বিপরীতে ১৪৯৫ খ্রিষ্টাব্দে নির্মিত বাব আল-গিনদি (কাইতবাই ফটক) অবস্থিত। এর উপরে কাইতবাই মিনার রয়েছে। এই ফটক দিয়ে নামাজের স্থানে যাওয়া যায়


title: ইউসুফ হাবিবি

text: বাচারুদ্দিন ইউসুফ হাবিবি, এফআরইং (; জন্ম: ২৫ জুন, ১৯৩৬) দক্ষিণ সুলাওয়েসি প্রদেশের পারেপারে এলাকায় জন্মগ্রহণকারী ইন্দোনেশিয়ার প্রকৌশলী ও বিশিষ্ট রাজনীতিবিদ। সাবেক রাষ্ট্রপতির সুহার্তোর পরিবর্তে ১৯৯৮ থেকে ১৯৯৯ মেয়াদে ইন্দোনেশিয়ার রাষ্ট্রপতির দায়িত্ব পালন করেন। সুহার্তো যুগের অবসানের পর তাঁর আমলে ইন্দোনেশিয়ার গণমাধ্যমে স্বাধীনতা আসে, রাজনৈতিক দলের জন্য আইন প্রণীত হয়। ১৯৯৯ সালে গণতান্ত্রিক পন্থায় নির্বাচন অনুষ্ঠিত হয়। ফলশ্রুতিতে তাঁর রাষ্ট্রপতিত্ব শেষ হয়ে যায়। তাঁর আমল দেশ স্বাধীনতার পর সর্বাপেক্ষা স্বলকালীন ছিল।


title: ইউসুফ হাবিবি

text: আলউই আব্দুল জলিল হাবিবি ও আর. এ. তুতি মারিনি পুষ্পয়ারদোজো দম্পতির সন্তান তিনি। ১৪ বছর বয়সে তাঁর পিতার দেহাবসান ঘটে। বোগরে অধ্যয়নকালীন তাঁর পরিবারের স্বাক্ষাৎ ঘটেছিল। বাবা কৃষিবিদ ও মা বিশিষ্ট জাভানীয় মহিলা ছিলেন।


title: ইউসুফ হাবিবি

text: নেদারল্যান্ডের ডেফট বিশ্ববিদ্যালয়ে বিমান ও বিমান পরিচালনবিদ্যায় অধ্যয়নকালীন নেদারল্যান্ড-ইন্দোনেশিয়ার মধ্যকার পশ্চিম নিউ গিনির বিষয়ে মতবিরোধের প্রেক্ষিতে পড়াশোনায় ব্যাঘাত ঘটে। এরপর তিনি জার্মানির আচেনে পড়াশোনা করেন। ১৯৬০ সালে প্রকৌশল বিষয়ে ‘ডিপ্লম-ইঞ্জেনিয়ার’ ডিগ্রী লাভ করেন। এরপর হান্স এবনারের অধীনে গবেষণা সহকারী হিসেবে ডক্টরাল ডিগ্রী পান। ১৯৬২ সালে অসুস্থতার কারণে দেশে ফিরে আসেন। ১৯৯০ সালে রয়্যাল একাডেমি অব ইঞ্জিনিয়ারিং কর্তৃক ফেলো মনোনীত হন।


title: ইউসুফ হাবিবি

text: এতে গবেষণা ও প্রযুক্তিমন্ত্রী হাবিবি’র স্বাক্ষাৎকার নেয়া হয় যাতে তিনি রাষ্ট্রপতি হিসেবে দায়িত্ব না নেয়ার কথা বলেন। সুহার্তোর আমলে জ্যেষ্ঠ সরকারি নির্বাহী হিসেবে গোলকার সংস্থার সদস্য হন। ১৯৯৩ থেকে ১৯৯৯ পর্যন্ত প্রতিদিন তিনি নির্বাহী সভার সভাপতির দায়িত্ব পালন করতেন। ১৯৯৪ সালে এবিসি নিউজের এক প্রতিবেদনে সুহার্তো ১৯৯৮ সালে তাঁর অবসরের কথা ঘোষণা করেন।


title: ইউসুফ হাবিবি

text: জানুয়ারি, ১৯৯৮ সালে সপ্তম মেয়াদে রাষ্ট্রপতিপ্রার্থী হিসেবে উপ-রাষ্ট্রপতির মনোনয়নে শর্তাবলীর কথা ঘোষণা করেন। হাবিবি’র নাম উল্লেখ না করলেও বিজ্ঞান ও প্রযুক্তিক্ষেত্রে বিশেষজ্ঞ ব্যক্তিকে এ পদের উপযুক্ত মনে করতেন। ঐ বছর এশিয়ায় অর্থনৈতিক সঙ্কট দেখা দিলে রুপিয়ার পতন ঘটে। এছাড়াও, সাবেক মন্ত্রী এমিল সালিমের উপ-রাষ্ট্রপতি পদে আগ্রহ স্বত্ত্বেও মার্চ, ১৯৯৮ সালে তিনি উপ-রাষ্ট্রপতির দায়িত্ব পান।


title: ইউসুফ হাবিবি

text: আপদকালীন সময়ে দায়িত্ব পাবার পর হাবিবিকে পূর্ণাঙ্গ সময়ের জন্য রাষ্ট্রপতির আসনে থাকতে জুন, ১৯৯৮ সালে সংসদীয় নির্বাচন ঘোষণা করেন। ক্ষমতাসীন গোলকার দলের কাছ থেকেই তিনি বিরোধিতা পাচ্ছিলেন। মার্চ, ১৯৯৯ সালে গোলকার থেকে পাঁচজন প্রার্থী মনোনয়নপত্র পায়। মে, ১৯৯৯ সালে তানজুংয়ের দিকেই ঝুঁকে পড়ে।


title: ইউসুফ হাবিবি

text: সামরিক সহযোগিতা নিয়ে জেনারেল উইরান্তোকে উপ-রাষ্ট্রপতির দায়িত্ব দেয়ার আগ্রহ দেখালেও উইরান্তো তা প্রত্যাখ্যান করেন। ৩৫৫-৩২২ ভোটে তাঁর সমর্থন ব্যক্ত করার ভাষণ প্রত্যাখ্যাত হয়। ফলে হাবিবি তাঁর প্রার্থীতা প্রত্যাহার করেন। এরপর থেকে ইন্দোনেশিয়ার পরিবর্তে জার্মানিতেই তিনি অধিক সময় ব্যয় করছেন। সুসিলো বামবাং ইয়ুধনো’র আমলে তিনি কিছুটা সক্রিয় ছিলেন।


title: ইউসুফ হাবিবি

text: জার্মানিতে অধ্যয়নকালীন সময়ে দেশে ফিরে আসার অল্প কিছুদিন পর ১২ মে, ১৯৬২ তারিখে আর. মোহাম্মদ বশরী’র কন্যা ও ডাক্তার হাসরি আইনুনের সাথে বৈবাহিক সম্পর্ক স্থাপন করেন। শৈশবকাল থেকেই একে-অপরকে চিনতেন। এ দম্পতি অবাফস্টবাখে অবস্থানের পূর্বে স্বল্পকালের জন্য আচেনে বসবাস করেন। মে, ১৯৬৩ সলে এ দম্পতির ইলহাম আকবর হাবিবি নামে এক সন্তান জন্মগ্রহণ করে। এরপর তারেক কামাল হাবিবি নামে আরও সন্তান জন্ম নেয়। হাসরি ২২ মে, ২০১০ তারিখে মৃত্যুবরণ করেন। স্ত্রীর মৃত্যুর পর ‘হাবিবি এন্ড আইনুন’ শিরোনামে গ্রন্থ প্রকাশ করেন। একই নামে ২০ ডিসেম্বর, ২০১২ তারিখে একটি চলচ্চিত্র মুক্তিলাভ করে।Habibie, Bacharuddin Jusuf (December 2010). "Habibie & Ainun" (Cet. 2. ed.). Jakarta: THC Mandiri. .


title: কুয়েত জাতীয় ক্রিকেট দল

text: কুয়েত জাতীয় ক্রিকেট দল আন্তর্জাতিক ক্রিকেট খেলায় কুয়েত-এর প্রতিনিধিত্ব করে। ২০০৫ সালে আন্তর্জাতিক ক্রিকেট কাউন্সিল-এর সহযোগী সদস্যপদ লাভ করা দেশটির ক্রিকেট কুয়েত ক্রিকেট অ্যাসোসিয়েশন দ্বারা পরিচালিত হয়। তাঁরা ১৯৯৮ সাল থেকে ২০০৫ সাল পর্যন্ত আইসিসির অনুমোদিত সদস্য ছিল।. ১৯৭৯ সালে কুয়েতের আন্তর্জাতিক ক্রিকেটে অভিষেক হয়, তবে তাঁরা নিয়মিত ভাবে ২০০০ সালের পর থেকে ক্রিকেট খেলা শুরু করে। ২০০০ সালের পর থেকে তাঁরা নিয়মিতভাবে এশিয়ান ক্রিকেট কাউন্সিল আয়োজিত টুর্নামেন্টে অংশ নেয়। ২০১০ এর দশকের শুরুর দিক থেকে তাঁরা বিশ্ব ক্রিকেট লীগ-এর বিভিন্ন আসরে অংশ নেয়। যদিও তাঁরা ২০১৩ ষষ্ঠ বিভাগ টুর্নামেন্টের পর আঞ্চলিক পর্যায়ে অবনমিত হয়।


title: কুয়েত জাতীয় ক্রিকেট দল

text: কুয়েত ক্রিকেট অ্যাসোসিয়েশন ১৯৯৬ সালে গঠিত হয় এবং এর ২ বছর পর আইসিসির অনুমোদিত সদস্য হয়।


title: কুয়েত জাতীয় ক্রিকেট দল

text: কুয়েত ২০০০ সালে প্রথমবারের মত এসিসি ট্রফিতে অংশ নেয়। কিন্তু সেই টুর্নামেন্টে তাঁরা প্রথম রাউন্ডের বেশি যেতে পারে নি। ২০০২ সালেও তাঁরা এই ফলের পুনরাবৃত্তি ঘটায়।


title: কুয়েত জাতীয় ক্রিকেট দল

text: ২০০৪ সালে কুয়েত কয়েকটি অঘটন ঘটিয়ে, ঐ বছরের টুর্নামেন্টে ৩য় স্থান লাভ করে, তবে তাঁরা ২০০৫ আইসিসি ট্রফির বাছাইয়ে অংশ নেয়ার সুযোগ পায় নি। তবে তাঁরা ২০০৫ সালে মালয়েশিয়ার কুয়ালালামপুরে অনুষ্ঠিত ২০০৭ ক্রিকেট বিশ্বকাপ-এর বাছাইপর্বের ২য় ধাপে খেলার সুযোগ পায়।। সেখানে তাঁরা ৫ম স্থান নির্ধারণী খেলায় কেম্যান দ্বীপপুঞ্জের কাছে হেরে ৬ষ্ঠ হয়।


title: কুয়েত জাতীয় ক্রিকেট দল

text: ২০০৬ সালের ফেব্রুয়ারি মাসে এসিসি আয়োজিত মধ্য প্রাচ্য এশিয়া কাপে ৫ দলের মধ্যে কুয়েত ৩য় হয়। একই বছরের আগস্ট মাসে তাঁরা এসিসি ট্রফিতে অংশ নেয় কিন্তু ২০০৪ সালের মত শক্ত পারফরমান্স দেখাতে তাঁরা অসমর্থ হয়। তাঁরা ১ম রাউন্ডেই বিদায় নেয়, যদিও হংকংয়ের সাথে হওয়া একটি টাই ম্যাচে যদি তাঁরা জিততে পারত তবে তাঁরা কোয়ার্টার ফাইনালে যেতে পারত। কিন্তু তা না হওয়ায় রান রেটের হিসাবে কুয়েত গ্রুপে ৩য় হয়।


title: কুয়েত জাতীয় ক্রিকেট দল

text: ২০০৭ সালে কুয়েত স্বাগতিক হিসেবে এসিসি টি-টোয়েন্টি কাপে অংশ নেয়। তাঁরা টুর্নামেন্টে ৩য় স্থান লাভ করে। ৩য় স্থান নির্ধারণী ম্যাচে কুয়েত সংযুক্ত আরব আমিরাতকে ৩ রানে হারায়।


title: কুয়েত জাতীয় ক্রিকেট দল

text: কুয়েত ২০১০ সালে কয়েকটি বিশ্ব ক্রিকেট লীগ-এর আসরে অংশ নেয় এবং ২০১০ অষ্টম বিভাগে স্বাগতিক হিসেবে খেলে চ্যাম্পিয়ন হয়। তাঁরা ২০১১ সালের মে মাসে বতসয়ানায় অনুষ্ঠিত ২০১০ সপ্তম বিভাগে চ্যাম্পিয়ন হয়। তবে তাঁরা ২০১১ সালের সেপ্টেম্বর মাসে অনুষ্ঠিত ২০১১ ষষ্ঠ বিভাগে ৩য় হয়। কুয়েত ২০১৪ এসিয়ান গেমসে নেপালের বিপক্ষে ২০ রানে অলআউট হয়ে নেপাল্কে টি-টয়েন্টির ইতিহাসে অন্যতম সর্বনিম্ন লক্ষ্য দেয়।এসিসি টুর্নামেন্ট এবং বিশ্ব ক্রিকেট লীগ-এর ম্যাচে কুয়েতের পরিসংখ্যান


title: কুয়েত জাতীয় ক্রিকেট দল

text: মোহাম্মদ ইরফান - ১২৯* বনাম সৌদি আরব - কালাং গ্রাউন্ড, সিঙ্গাপুর, ১৩ জুন ২০১৪


title: কুয়েত জাতীয় ক্রিকেট দল

text: ইরফান ভাট্টি - ১১১ বনাম ভানুয়াতু - কেওসিএইচ গ্রাউন্ড, আহমাদী সিটি, ৭ নভেম্বর ২০১০


title: কুয়েত জাতীয় ক্রিকেট দল

text: হিশাম মির্জা - ১১১ বনাম ভানুয়াতু - কেওসিএইচ গ্রাউন্ড, আহমাদী সিটি, ৭ নভেম্বর ২০১০


title: কুয়েত জাতীয় ক্রিকেট দল

text: মোহাম্মদ আহসান -৯১* বনাম সিঙ্গাপুর - কিনরারা একাডেমী ওভাল, কুয়ালালামপুর, ২৬ জুলাই ২০০৮


title: কুয়েত জাতীয় ক্রিকেট দল

text: খালিদ বাট - ৮৫* বনাম ভুটান - ডিইসি গ্রাউন্ড, কুয়েত সিটি, ৭ এপ্রিল ২০১০


title: কুয়েত জাতীয় ক্রিকেট দল

text: সাদ খালিদ - ৬/১২ বনাম ভুটান - শুলাবিয়া গ্রাউন্ড, কুয়েত সিটি, ৯ নভেম্বর ২০১০


title: কুয়েত জাতীয় ক্রিকেট দল

text: মোহাম্মদ মুরাদ - ৬/৩৯ নরওয়ে - বিসিএ ২ নং ওভাল, গ্যাবোরোন, ২ মে ২০১১


title: কুয়েত জাতীয় ক্রিকেট দল

text: মোহাম্মদ মুরাদ - ৫/১৫ বনাম জাম্বিয়া - ডিইসি গ্রাউন্ড, কুয়েত সিটি, ১১ নভেম্বর ২০১০


title: কুয়েত জাতীয় ক্রিকেট দল

text: সাদ খালিদ - ৫/২৪ বনাম নাইজেরিয়া - লোবাটসে ক্রিকেট গ্রাউন্ড, লোবাটসে, ৪ মে ২০১১


title: কুয়েত জাতীয় ক্রিকেট দল

text: সাদ খালিদ - বনাম ৫/২৬ বাহরাইন - পদং, সিঙ্গাপুর, ৭ জুন ২০১৪


title: কুয়েত জাতীয় ক্রিকেট দল

text: সিবটাইন রাজা - ৫/২৭ বনাম মালদ্বীপ - শারজাহ, সংযুক্ত আরব আমিরাত, ২৭ জানুয়ারি ২০১৫


title: কুয়েত জাতীয় ক্রিকেট দল

text: শুয়াদ কমর - ৫/২৮ বনাম জার্মানি - কেওসিএইচ গ্রাউন্ড, আহমাদী সিটি্ ১২ নভেম্বর ২০১০


title: কুয়েত জাতীয় ক্রিকেট দল

text: সিবটাইন রাজা - ৫/৫৫ বনাম কাতার - বায়ুইয়েমাস ওভাল, কুয়ালালামপুর, ২৯ জুলাই ২০০৮


title: কুয়েত জাতীয় ক্রিকেট দল

text: শাহরুখ কুদ্দুস - বনাম ৫/৫৯ নাইজেরিয়া - গ্রেইনভিল, সেইন্ট সেভিয়ার, ২২ জুলাই ২০১৩


title: বেলজীয় জাহাজ এ৪

text: বেলজীয় জাহাজ এ৪, একটি ছোট মারসি ক্লাস নৌ ট্রলার যা দ্বিতীয় বিশ্বযুদ্ধের সময় বেলজিয়াম দ্বারা পরিচালিত হয়েছিল। এটি প্রকৃত পক্ষে এইচএম জন এবস নামে ব্রিটিশ রয়্যাল নেভির নির্মিত। জাহাজটি ১৯৪০ সালের মে মাসে বেলজীয় স্বর্ণ স্থানান্তরের জন্য বিখ্যাত যা যুদ্ধের (Battle of Belgium) সময় ব্রিটেনে সংরক্ষিত ছিল। এই অভিযানের সাফল্য শুধু এটাই না যে এটা নির্বাসিত বেলজিয়াম সরকারকে সামরিক অভিযানের তহবিল যোগান দিয়েছিল উপরন্তু এটি জার্মান দখলদারদের তাদের যুদ্ধ প্রচেষ্টায় সাহায্য করার জন্য একটি গুরুত্বপূর্ণ সম্পদ থেকে বঞ্চিতও করে। বেলজিয়ামের আত্মসমর্পণের পর এই নৌতরী ও তার সেনারা ১৯৪৬ সালে নিরপেক্ষ স্পেনে আশ্রয় গ্রহণ করে। পরে নৌসেনাদের মুক্তি দেয়া হয় এবং জাহাজটি ভেঙ্গে ফেলা হয়।


title: বেলজীয় জাহাজ এ৪

text: পাইলট ৪, (পরবর্তীতে নাম: Patrouilleur A4) ১৯২০ সালে বেলজিয়াম নৌবাহিনী কর্তৃক ক্রয় করা হয় যা আগে ব্রিটিশ রয়্যাল নেভিতে প্রথম বিশ্বযুদ্ধ চলাকালীন সময়ে এইচএম জন এবস নামে ব্যবহার করা হয়েছে। এটি নর্থ ইয়র্কশায়ারের সেলবেতে কোচ্রান্স (একটি জাহাজ নির্মাণকারী প্রতিষ্ঠান) নির্মিত একটি মারসি শ্রেণীর জাহাজ যা ২ অক্টোবর ১৯১৭ সালে চালু করা হয়। ৩৩৯ টন ওজনের এই জাহাজটি ১৪৮ ফুট (৪৫ মিটার) লম্বা এবং এর উচ্চতা ছিল ৪.৫ মিটার (১৫ ফুট)। এর ইঞ্জিন ৬০০ হর্সপাওয়ার (৪৫০ কিলোওয়াট) শক্তি উৎপাদনে সক্ষম। এটি ঘণ্টায় ৯ থেকে ১০ নট (১৭ থেকে ১৯ কিলোমিটার প্রতি ঘণ্টা) গতিতে চলতে পারে। বেলজিয়াম নৌবাহিনী নিয়ন্ত্রণ কক্ষে ২টি মাক্সিম মেশিনগান ও জাহাজের সামনে একটি ৪৭ মিমি ট্যাঙ্ক প্রতিরোধী বন্দুক বসিয়ে একে সজ্জিত করে। এটিকে ১৯৩৯ সালে ভেঙ্গে ফেলার চিন্তা করা হয়েছিল কিন্তু জার্মান আগ্রাসনের ফলে আন্তর্জাতিক পরিস্থিতির ক্রমাবনতি ঘটায় সিদ্ধান্ত পরিবর্তন করে বেলজীয় জাতীয় প্রতিরক্ষা মন্ত্রনালয় একে পুনরায় চালু করে।


title: বেলজীয় জাহাজ এ৪

text: দ্বিতীয় বিশ্বযুদ্ধের প্রাথমিক পর্যায়ে বেলজিয়ামের নিরপেক্ষ অবস্থানের কারণে জাহাজটির চারিদিকে বড় করে বেলজিয়ামের পতাকা একে দেয়া হয় এবং সাদা কালিতে বেলজিয়াম লিখে দেয়া হয় যাতে করে একে যুদ্ধ জাহাজ ভেবে কেউ ভুল না করে। পরবর্তীতে ১০ মে ১৯৪০ সালে বেলজিয়াম জার্মানি দ্বারা আক্রান্ত হলে এতে পুনরায় রঙ করা হয়।


title: বেলজীয় জাহাজ এ৪

text: যুদ্ধ চলাকালীন সময়ে বেলজিয়াম বেলজা নামে একটি স্বর্ণ ভিত্তিক মুদ্রা ব্যবস্থা চালু করে যা বেলজীয় ফ্রাংক এর সাথে সমান্তরালে চলতে থাকে। বেলজা আন্তর্জাতিক বাণিজ্যের জন্য ব্যবহার করা হত এবং এর দ্বারা বোঝানো হতো ১৯৪০ সালের মধ্যে বেলজিয়ামের জাতীয় ব্যাঙ্কের উল্লেখযোগ্য পরিমাণ স্বর্ণের মজুদ ছিল যা প্রায় ৬০০ টনের সমান। ১৯৩০ সালের দিকে আন্তর্জাতিক উত্তেজনা তীব্রতর হতে থাকায় বেলজীয় সরকার তার বিপুল পরিমাণ স্বর্ণ মজুদ যুক্তরাষ্ট্র, যুক্তরাজ্য ও কানাডায় স্থানান্তরিত করে। কিন্তু আন্তর্জাতিক বাজারে বেলজার মূল্য ধরে রাখার জন্য বেশ কিছু স্বর্ণ তারা দেশে ফিরিয়ে আনতে বাধ্য হয়।


title: বেলজীয় জাহাজ এ৪

text: যখন জার্মানি আক্রমণের জন্য সশস্ত্র বাহিনী নিয়ে ১৯৪০ সালের মে মাসে বেলজিয়ামে প্রবেশ করে তখনও ওস্টেন্ডের বন্দরে ব্যাঙ্কের অফিসে ৪০ টন সোনা মজুদ ছিল। ঐ সময় লেফটেন্যান্ট ভ্যান ভারেনবার্গের নেতৃত্বে বন্দরে উপস্থিত একমাত্র ব্যবহারযোগ্য জাহাজ ছিল এ৪। ১৯৪০ সালের ১৯ মে জাহাজটিতে ঐ স্বর্ণ মজুদ করে, ডানকির্ক (বেলজীয় সীমান্তবর্তী উত্তর ফ্রান্সের একটি শহর) এড়িয়ে (যেহেতু সেখানে জার্মান বিমানবাহিনীর একটি বিশেষ দল লাফটওয়াফে বোমা বর্ষণ করছিল) পি১৬ জাহাজটিকে সাথে নিয়ে (যাতে বেসামরিক শরণার্থীরা অবস্থান করছিল), ব্রিটিশ উপকূলের দিকে যাত্রা করে। নিরাপত্তার উদ্বেগ থাকায় বন্দরে বন্দরে স্থানান্তরের পর বেলজিয়ামের আত্মসমার্পনের মাত্র ২ দিন আগে ঐ স্বর্ণ ২৬ মে প্লাইমাউথ বন্দরে পৌঁছে । ঐ স্বর্ণ শেষপর্যন্ত ব্যাঙ্ক অফ ইংল্যান্ডে মজুদ রাখা হয়। এ৪ ইংল্যান্ডে স্বর্ণ স্থানান্তরের জন্য বেলজিয়াম সরকারের দায়িত্বপ্রাপ্ত কর্মচারী এবং পরবর্তীতে ন্যাশনাল ব্যাংকের গভর্নর হাবার্ট অ্যানসিয়াক্সকেও বহন করে।


title: বেলজীয় জাহাজ এ৪

text: এই বিপুল পরিমাণ বেলজীয় স্বর্ণ জার্মান আক্রমণের পূর্বেই উদ্ধার করতে পারায় নির্বাসিত বেলজিয়াম সরকার অন্য্ অনেক নির্বাসিত সরকারের যারা ব্রিটিশ অর্থনৈতিক সমর্থনের ভরসা করেছিল তাদের ন্যায় নিজেদের কার্যক্রম চালাতে সক্ষম হয়।


title: বেলজীয় জাহাজ এ৪

text: ২৮ মে বেলজিয়াম আনুষ্ঠানিক আত্মসমার্পন করায় এবং ঐ সময় ইংল্যান্ডেও বেলজিয়ামের আনুষ্ঠানিক কোন সরকার না থাকায় এ৪ এর ক্রুরা বেলজিয়ামে ফিরে যাওয়া এড়ানোর জন্য যাতে করে তাদের জার্মান যুদ্ধবন্ধী হতে না হয় তাই তাদের জাহাজ নিরপেক্ষ স্পেনের বিলবাওতে নিয়ে যায়। তারা স্পেনে পৌছায় ২৬ জুন এবং যুদ্ধের বাকি দিনগুলি ওখানেই অবস্থান করে। বেলজিয়াম ১৯৪৬ সালে আবারও জাহাজের নিয়ন্ত্রণ ফিরে পায় এবং ১৯৪৮ সালে জাহাজটি ভেঙ্গে ফেলা হয়।


title: বেলজীয় জাহাজ এ৪

text: স্বর্ণ স্থানান্তরে ভূমিকার জন্য লেফটেন্যান্ট ভ্যান ভারেনবার্গ বেলজিয়ামের তৃতীয় সর্বোচ্চ পদক অর্ডার অফ লিওপোল্ডে ভূষিত হন।


title: আবদুর রহমান ওয়াহিদ

text: আবদুর রহমান ওয়াহিদ ( ; জন্ম: ৭ সেপ্টেম্বর, ১৯৪০ - মৃত্যু: ৩০ ডিসেম্বর, ২০০৯) পূর্ব জাভার জমবাং এলাকায় জন্মগ্রহণকারী ইন্দোনেশিয়ার বিশিষ্ট রাজনৈতিক নেতা ছিলেন। ১৯৯৯ থেকে ২০০১ সাল পর্যন্ত ইন্দোনেশিয়ার রাষ্ট্রপতির দায়িত্ব পালন করেন। নাহদাতুল উলামা’র দীর্ঘকালীন সভাপতি ও ন্যাশনাল এওয়াকেনিং পার্টির (পিকেবি) প্রতিষ্ঠাতা তিনি। ১৯৯৮ সালে সুহার্তো’র পদত্যাগের পর তিনি ইন্দোনেশিয়ার প্রথম নির্বাচিত রাষ্ট্রপতি।


title: আবদুর রহমান ওয়াহিদ

text: জন্মকালীন সময়ে তাঁর নাম ছিল ‘আবদুররহমান আদ-দাখিল’। আবদুল ওয়াহিদ হাসিম ও সিতি সলিচাহ তাঁর বাবা-মা। পাঁচ ভাই-বোনের মধ্যে তিনি জ্যেষ্ঠ সন্তান। তাঁর বাবা জাতীয়তাবাদী আন্দোলনের সাথে যুক্ত ছিলেন। জাকার্তায় ক্রিস প্রাইমারী স্কুলে অধ্যয়ন করেন। এরপর তিনি মাতরামান পারওয়ারি প্রাইমারী স্কুলে পড়েন। জ্ঞানের ক্ষেত্র প্রসারকল্পে তাঁর বাবা তাঁকে অ-মুসলিম বই, সাময়িকী ও সংবাদপত্র অধ্যয়নে উৎসাহিত করতেন। ১৯৫২ সালে ধর্মবিষয়ক মন্ত্রী থেকে বাবার পদত্যাগ স্বত্ত্বেও পরিবারটি জাকার্তায় থেকে যান। এপ্রিল, ১৯৫৩ সালে গাড়ী দুর্ঘটনায় তাঁর বাবার মৃত্যু ঘটে। ১৯৫৪ সালে জুনিয়র হাইস্কুলে পড়েন। ঐ বছর তিনি পাশ না করায় পুণরায় তাকে পরীক্ষায় অংশ নিতে হয়। মায়ের সিদ্ধান্ত মোতাবেক তাঁকে যোগিকার্তায় শিক্ষালাভের জন্য প্রেরণ করা হয়। ১৯৫৭ সালে জুনিয়র হাই স্কুল থেকে কৃতকার্য হন।


title: আবদুর রহমান ওয়াহিদ

text: হাবিবি সরকারের বিরুদ্ধে থেকে মেঘবতী ও আমিয়েনের সাথে ১৯৯৯ সালের আইনসভার নির্বাচনের জন্য অপেক্ষা করতে থাকেন। নভেম্বর, ১৯৯৮ সালে সিগাঞ্জুরে নিজ বাসভবনে মেঘবতী, আমিয়েন ও দশম সুলতান হামেংকুবুউনো’র সাথে ঐকমত্যে পৌঁছেন। ৭ অক্টোবর, ১৯৯৯ তারিখে পিকেবি আনুষ্ঠানিকভাবে ওয়াহিদকে তাদের রাষ্ট্রপতি প্রার্থীরূপে ঘোষণা করে।


title: আবদুর রহমান ওয়াহিদ

text: ২০ অক্টোবর, ১৯৯৯ তারিখে ৩৭৩-৩১৩ ভোটে মেঘবতীকে পরাজিত করে ইন্দোনেশিয়ার চতুর্থ রাষ্ট্রপতি নির্বাচিত হন। ফলে মেঘবতীর সমর্থকেরা দাঙ্গায় মেতে উঠে। এরপর ২১ অক্টোবর, ১৯৯৯ তারিখে পিপিপি’র হামজা হাজকে হারিয়ে মেঘবতী উপ-রাষ্ট্রপতির দায়িত্ব পান।


title: আবদুর রহমান ওয়াহিদ

text: টিএনআইয়ের সাথে ভাল সম্পর্ক ছিল না। নিজেদের ক্ষমতা প্রদর্শনে প্রেসিডেন্সিয়াল প্যালেসের দিকে তাক করে ট্যাঙ্ক ও ৪০,০০০ সেনা মোতায়েন করেন। ২৩ জুলাই, এমপিআর ওয়াহিদকে অভিশংসন ঘটিয়ে তাঁকে বরখাস্ত করে ও মেঘবতীকে রাষ্ট্রপতির দায়িত্ব দেয়। কিছুদিন তিনি প্রাসাদে থাকলেও শারীরিক অসুস্থতার কারণে মার্কিন যুক্তরাষ্ট্রে পাড়ি জমান।


title: আবদুর রহমান ওয়াহিদ

text: সিন্তা নূরিয়া নাম্নী এক রমণীকে বিয়ে করেন। তাঁদের সংসারে চার কন্যা সন্তান রয়েছে। ডিসেম্বর, ২০০৯ সালের শেষার্ধ্বে তাঁর শরীর বেশ ভেঙ্গে পড়ে। কিডনী বিকল, হৃদরোগ ও ডায়াবেটিসের সমস্যা থাকায় ৩০ ডিসেম্বর সন্ধ্যা ৬:৪৫ ঘটিকায় তাঁর দেহাবসান ঘটে। রাষ্ট্রপতি সুসিলো বামবাং ইয়ুধনো তাঁকে দেখতে আসেন। ৩১ ডিসেম্বর রাষ্ট্রীয় মর্যাদায় তাঁকে সমাহিত করা হয় ও সাতদিনের জন্য রাষ্ট্রীয় পতাকা অর্ধ-নমিত থাকে। নিজ জন্মস্থান জমবাংয়ে দাদা ও পিতা-মাতার সাথে তাঁকে দাফন করা হয়।


title: মুহাম্মদ উসমান দামানি

text: মুহাম্মদ উসমান দামানি ()ঊনবিংশ শতাব্দির পাকিস্তানের বিখ্যাত মুসলিম পন্ডিত এবং নকশাবন্দি তরিকার পীর। নকশাবন্দিয়া তরিকার পীর হলেও তার গুরু বা পীর হতে তিনি আটটি তরিকার খেলাফত লাভ করেন।


title: মুহাম্মদ উসমান দামানি

text: ১২৪৪ হিজরীতে উসমান দেরা ইসমাইল খান জেলার, বতমানে পাকিস্তান, লনি শহরে হযরত মৌলানা মুসা জানের পরিবারে জন্মগ্রহণ করেন।তার পিতা আছাকযাই বংশের এবং মাতা হযরত খাজা বান্দানেওয়াজ সৈয়দ মুহাম্মদ গেসুদারাজ রহিমাতুল্লাহ গুলবেরকা (ভারত) এর বংশধর। তার পরিবারের ইতিহাস খুবই সমৃদ্ধ এবং পিতা এবং মাতা উভয় দিক হতে তিনি অনেক সম্মানিত।


title: মুহাম্মদ উসমান দামানি

text: তিনি খাজা দোস্ত মোহাম্মদ কান্ধারীর খলিফা এবং উত্তারিধকারী ছিলেন এবং দেরা ইসমাইল খান জেলার খানগাহ মুসা জাই শরীফের উত্তরসূরী ছিলেন।তার পীর তাকে আটটি তরিকার খেলাফত দান করেন, তরিকাগুলো হল নকশাবন্দি, মোজাদ্দেদিয়া, কাদেরিয়া, চিশতিয়াম সোহারাদিয়া, শাত্তারি, মাদারিয়া, কুবরিয়া এবং কালান্দারিয়া


title: মুহাম্মদ উসমান দামানি

text: তার লিখিত চিঠিপত্রগুলো তুহফা জাহিদিয়া নামক গ্রন্থ হিসেবে উদু ভাষাতে প্রকাশিত হয়। তার জীবনের শেষ বছরে, তিনি নতুন দুইজন অনুসারীর বায়াত দান গ্রহণ করেননি এবং তাদেরকে তার দুই প্রধান খলিফা/উত্তরাধিকারী যথাক্রমে তার পুত্র খাজা সিরাজউদ্দিন নকশাবন্দি এবং সৈয়দ লাল শাহ হামদানির কাছে যাওয়ার পরামশ দেন।


title: মুহাম্মদ উসমান দামানি

text: ১৩১৪ হিজরীর ২২ শাবান মঙ্গলবারে তিনি মৃত্যুবরণ করেন এবং মুসা জাই শরীফে তার পীর খাজা দোস্ত মোহাম্মদ কান্ধারির সমাধির পাশেই তাকে সমাহিত করা হয়। তার জানাযা তার পুত্র খাজা সিরাজউদ্দিন নকশাবন্দি কতক পরিচালিত হয়েছিল।


title: মুহাম্মদ উসমান দামানি

text: খাজা মোহাম্মদ উসমান দামানি সুফিবাদের মোজাদ্দেদিয়া তরিকার সুফি ব্যক্তিত্ব, যা নকশাবন্দি তরিকার প্রধানতম শাখা। তার আধ্যাত্বিক বংশানুক্রম শেখ আহমদ শিরহিন্দি, হিজরি একাদশ শতাব্দির মোজাদ্দেদ, হয়ে হযরত মুহাম্মদ (সঃ) এ পৌছেছে।


title: কল্যাণী এক্সপ্রেসওয়ে

text: কল্যাণী এক্সপ্রেসওয়ে হল একটি , দুই-লেন বিশিষ্ট, টোল পথ। এই রাস্তাটি কলকাতা শহরের সঙ্গে নদিয়া জেলায় কলকাতার উপনগরী কল্যাণীর যোগসূত্র স্থাপন করেছে। কলকাতার উপকণ্ঠে উত্তর চব্বিশ পরগনা জেলার নিমতায় রাস্তাটি শুরু হয়ে কল্যাণী অবধি প্রসারিত হয়েছে। কলকাতা মেট্রোপলিটান ডেভেলপমেন্ট অথরিটি এই রাস্তাটি রক্ষণাবেক্ষণ ও নিয়ন্ত্রণ করে। এটিকে দুই লেনের রাস্তা থেকে চার লেনের রাস্তায় রূপান্তরিত করার পরিকল্পনা গৃহীত হয়েছে। হুগলি নদীর তীরে অবস্থিত সোদপুর, ব্যারাকপুর, নৈহাটি প্রভৃতি জনবহুল শহরের রাস্তার যানজট এড়াতে এই রাস্তাটি বাইপাস হিসেবে ব্যবহার করা হয়। কল্যাণী এক্সপ্রেসওয়ে শহরগুলির মধ্যে যাতায়াতের সময়কে গুরুত্বপূর্ণভাবে দুই ঘণ্টা থেকে এক ঘণ্টায় কমিয়ে এনেছে। সোদপুর, ব্যারাকপুর, বারাসত, মধ্যমগ্রাম, কাঁকনাড়া, খড়দহ ও কাঁচড়াপাড়া্র সঙ্গে এই রাস্তাটির সংযোগ-রক্ষাকারী গুরুত্বপূর্ণ ফিডার রোডগুলি প্রসারিত। অন্যান্য ছোটো শহরগুলির সঙ্গেও বিভিন্ন রাস্তার মাধ্যমে এই রাস্তাটি যুক্ত। ১ ও ২ নং রাজ্য মহাসড়ক ও ৩৪ নং জাতীয় সড়ক আলাদা আলাদা স্থানে এই রাস্তার সঙ্গে যুক্ত হয়েছে। বাঁশবেড়িয়ার কাছে ৬ নং রাজ্য মহাসড়কের সঙ্গে কল্যাণী এক্সপ্রেসওয়ের একটি সম্প্রসারিত অংশ যুক্ত হয়েছে ঈশ্বর গুপ্ত সেতু মারফৎ।


title: ১৭৫৫ ক্যাপ এন ভূমিকম্প

text: ১৭৫৫ সালের ক্যাপ এন ভূমিকম্প ১৮ই নভেম্বর তৎকালীন বৃটিশ উপনিবেশ ম্যাসাচুসেটস বে (বর্তমান ম্যাসাচুসেটস) এর তীরের নিকটবর্তী সমুদ্রে সংঘটিত হয়েছিলো। রিখটার স্কেলে ৬.০ থেকে ৬.৩ মাত্রার মধ্যে হওয়া এই ভূমিকম্পটি ম্যাসাচুসেটসের ইতিহাসে হওয়া সবচেয়ে বড় ভূমিকম্প। যদিও ভূমিকম্পে নিহত হবার কোন ঘটনা ঘটেনি, কিন্তু এতে বোস্টনের শতাধিক বাড়িঘরের ক্ষতি হয়েছিলো এবং ভূমিকম্পটি উত্তরে নোভা স্কটিয়া এবং দক্ষিণে সুদূর দক্ষিণ ক্যারোলিনা পর্যন্ত অনুভূত হয়েছিলো। তীর থেকে ২০০ মাইল (৩২০ কিলোমিটার) দূরে সমুদ্রের নাবিকেরাও ভূমিকম্পটি টের পেয়েছিলো। অনুভূতিটা এতোটাই প্রচন্ড ছিলো যে নাবিকেরা মনে করেছিলো তাদের জাহাজ ডুবোচরের উপর দিয়ে চলছে। বোস্টেন এবং আশপাশের এলাকার মানুষজন এটাকে দৈব কোন ঘটনা ধরে নিয়েছিলো এবং এর ফলে শহরে ধর্মীয় আচার-অনুষ্টানের পরিমাণ খানিকটা বেড়ে গিয়েছিলো। আধুনিক গবেষণা থেকে যে প্রাক্কলিত হিসাব করা হয়েছে সেখান থেকে জানা যায় যদি একইরকম একটি ভূমিকম্প এখনকার সময়ে বোস্টনে আঘাত হানত তবে শতশত লোক মারা যেতো এবং এটা যে ক্ষয়ক্ষতি সাধন করত তার অর্থমূল্য হত প্রায় ৫ বিলিয়ন মার্কিন ডলার।


title: ১৭৫৫ ক্যাপ এন ভূমিকম্প

text: ক্যাপ এন ভূমিকম্পের প্রায় এক সপ্তাহ আগে পর্তুগালের লিসবনে সংঘটিত হওয়া তীব্রতর ভূমিকম্পটি দ্বারা প্রভাবিত হয়ে ক্যাপ এন এর ভূমিকম্প সংঘটিত হওয়া সম্ভব। যদিও এই দুই ভূমিকম্প পরস্পর সম্পর্কযুক্ত, এই ধারনার পক্ষে যথেষ্ট কোন প্রমাণ বিজ্ঞানীদের হাতে নেই।


title: ১৭৫৫ ক্যাপ এন ভূমিকম্প

text: ভূমিকম্পটি ১৭৫৫ সালের ১৮ই নভেম্বর আনুমানিক ৪:৩০ এ সংঘটিত হয়। এর উপকেন্দ্র ক্যাপ এন এর তীর থেকে আনুমানিক ২৪ মাইল (৩৯ কিলোমিটার) পূর্বে ছিলো বলে ধারণা করা হয়। ভূকম্পনটি দক্ষিণে হলিফাক্স, নোভা স্কটিয়া, দক্ষিণে চেসাপিকা বে এবং দক্ষিণ ক্যারোলিনা, এবং উত্তর-দক্ষিণে লেক জর্জ এবং লেক চ্যামপ্লেইন, পূর্ব তীর থেকে ২০০ মাইল (৩২০ কিলোমিটার) দূরের জাহাজেও অনুভূত হয়েছিলো। জাহাজের নাবিকরা জানায়, ভূকম্পনটি এতোটাই শক্তিশালী ছিলো যে তারা মনে করেছিলো জাহাজটি ডুবোচরের উপর দিয়ে চলছে। অঞ্চলটিতে বেশ কয়েকটি ভূকম্পন পরবর্তি শক অনুভূত হয়, যার প্রথমটি ভূকম্পন সংঘটিত হবার ঘন্টাখানেক পর টের পাওয়া গিয়েছিলো। ভূকম্পন পরবর্তি শকগুলোর বেশীরভাগই বোস্টনে অনুভূত হয়নি, শুধুমাত্র উপনিবেশের উত্তর-পূর্ব তীরে টের পাওয়া গিয়েছিলো।


title: ১৭৫৫ ক্যাপ এন ভূমিকম্প

text: আধুনিক গবেষণা থেকে ভূমিকম্পটির তীব্রতা রিখটার স্কেলে ৬.০ থেকে ৬.৩ এর ভেতর প্রক্কলন করা হয়েছে, এবং যুক্তরাষ্ট্রের ভূতাত্ত্বিক জরিপ সংস্থা এটাকে ম্যাসাচুসেটসের ইতিহাসে সবচেয়ে বড় ভূমিকম্প হিসেবে লিপিবদ্ধ করেছে। এটি সহ উত্তর-পূর্ব যুক্তরাষ্ট্রে হওয়া ভূমিকম্পগুলোর কারণ সম্পর্কে বিজ্ঞানীরা পরিষ্কারভাবে জানেন না। অঞ্চলটিতে বেশকিছু পুরানো চ্যুতি (ফল্ট) আছে কিন্তু তার কোনটাই এখন সক্রিয় আছে বলে তথ্য নেই। এক সপ্তাহ আগে পর্তুগালের লিসবনে সংঘটিত তীব্রতর ভূমিকম্প দ্বারা প্রভাবিত হয়ে ক্যাপ এন এর ভূমিকম্প সংঘটিত হওয়া সম্ভব যদিও এর যথেষ্ট কোন প্রমাণ নেই যে এই দুই ভূমিকম্প পরস্পর সম্পর্কযুক্ত।


title: ১৭৫৫ ক্যাপ এন ভূমিকম্প

text: ভূমিকম্পে বোস্টল এবং ক্যাপ এন ই সবচেয়ে বেশী ক্ষতিগ্রস্থ হয়েছিলো। যেহেতু ভরাট করা জমি নিষ্কন্টক জমির চেয়ে ভূকম্পনে কম শক্তিশালী, তাই বোস্টনে ক্ষয়ক্ষতি মূলত বন্দরের কাছের ভরাট করা যায়গাতেই সীমাবদ্ধ ছিলো। শহরের প্রায় ১,৩০০ থেকে ১,৬০০ টি ধুম্রনালী (চিমনী) কোন না কোন ভাবে ক্ষতিগ্রস্থ হয়েছিলো, কিছু বাড়ির চালা (গেবল) ধ্বসে পড়েছিলো এবং কিছু সংখ্যক বাড়ির ছাদ ভেঙে পড়া ধুম্রনালী (চিমনী) দ্বারা ক্ষতিগ্রস্থ হয়েছিলো। ফলমাউথ (বর্তমান পোর্টল্যান্ড, মেইন), স্প্রিংফিল্ড, ম্যাসাচুসেটস এবং নিউ হ্যাভেন, কনাটিকাটেও পাথরের তৈরি ধুম্রনালী (চিমনী) এবং বাড়িঘর ক্ষতিগ্রস্থ হয়েছিলো। বোস্টনের কিছু গীর্জার চূড়া (steeple)ও ক্ষতিগ্রস্থ হয়েছিলো এবং উল্লম্ব থেকে হেলে পড়েছিলো। গ্রাম এলাকায় পাথরের তৈরি সীমানা প্রাচীর ক্ষতিগ্রস্থ হয়েছিলো। প্রত্যক্ষদর্শিদের বরাতে জানা যায় ভূমিকম্পের ফলে কিছু কিছু ঝর্ণা শুকিয়ে গিয়েছিলো, নতুন কিছু ঝর্না তৈরি হয়েছিলো এবং স্কিটুয়েট, ল্যাংকেসটার, এবং পেমব্রোকে মাটিতে ফাটল দেখা দিয়েছিলো। প্রত্যক্ষদর্শিরা আরো জানায়, পেমব্রোকে ফাটল থেকে পানি এবং মিহি বালু বের হয়ে এসেছিলো। অকাঠামোগত ক্ষয়ক্ষতি ছিলো অতি সামান্য; আদিবাসিরা কাচ এবং চীনামাটির বাসনকোসনের ক্ষয়ক্ষতির কথা জানিয়েছিলো এবং একজন পাতনকারীর জলাধার ক্ষতিগ্রস্থ হবার কারণে তার কিছু উৎপাদিত পণ্য বিনষ্ট হয়েছিলো। ক্যাপ এন ভূমিকম্প সম্ভবত যুক্তরাস্ট্রের ইতিহাসের সর্বপ্রথম লিপিবদ্ধ সুনামিরও কারণ। ক্যাপ এন থেকে ১০০০ মাইল (১৬০০ কিলোমিটার) দক্ষিণে লীওয়ার্ড দ্বীপের আদিবাসিদের বরাতে জানা যায়, ভূমিকম্পের পর পানির অবনমন ঘটেছিলো, যার ঠিক পরপরই একটা বড় ঢেউ এসে বেশকিছু নৌকাকে তীরে নিয়ে এসেছিলো এবং সমুদ্রতটে জীবন্ত মাছকে খাবি খাওয়া অবস্থায় এনে ফেলে গিয়ে ছিলো।


title: ১৭৫৫ ক্যাপ এন ভূমিকম্প

text: তৎকালীন ম্যাসাচুসেটসের অনেক অধিবাসীই ভূমিকম্পটাকে অসৎ কার্মকান্ডের জন্য ঈশ্বরের থেকে আসা শাস্তি হিসেবে বিবেচনা করেছিল। ভূমিকম্পের পরের দিনগুলোতে বিশেষ প্রার্থনার আয়োজন করা হয়েছিলো এবং বিভিন্ন নাগরিক সমাজ উপবাসব্রত ঘোষণা করেছিল। জেরেমিয়া নিউল্যান্ডের "Verses Occasioned by the Earthquakes in the Month of November, 1755" এবং  থমাস প্রিনসের "Earthquakes the Works of God and Tokens of his Just Displeasure"-এর মত ধর্মোপদেশমূলক অনেক লেখা তখন প্রকাশিত হয়েছিলো। এই ঘটনার সব ব্যাখ্যাই যে ধর্মীয় দৃষ্টিকোণ থেকে ছিলো তা নয়; হার্ভার্ডের অধ্যাপক জন উইনথর্প, পৃথিবীপৃষ্টের নিচে আটকে পড়া রাসায়নিক বাস্প এবং তাপের উপর ভিত্তি করে বৈজ্ঞানিক দৃষ্টিকোণ থেকে একটি ব্যাখ্যা প্রদান করেন।


title: ১৭৫৫ ক্যাপ এন ভূমিকম্প

text: ১৭৫৫ সালের ভূমিকম্পের পর থেকে বোস্টন এবং এর আশপাশের এলাকা একটা অন্যতম প্রধান মহানগরে পরিণত হয়েছে। অনেক নতুন অট্টালিকা ভরাট করা জমিতে নির্মিত হয়েছে, বিশেষত ব্যাক বে এলাকায়, যেখানে ভূমিকম্পের ফলে বেশী কম্পন এবং বালু ও কাঁকরের সুসংহত মিশ্রণ (কম্পেকশন) হবার ঝুঁকি বেশী। বোস্টন এলাকার বেশীরভাগ পুরানো দালান পাথর এবং ইট দিয়ে নির্মিত, যেগুলো বড় কোন ভূমিকম্পে পুরোপুরি ধ্বসে পড়ার সম্ভাবনা অনেক বেশী। এই তথ্যের উপর ভিত্তি করে আধুনিককালে পর্যবেক্ষকেরা এমন বড় একটা শহরে আরেকটি বড় ভূমিকম্পের প্রভাব নিয়ে তাদের উদ্বেগ প্রকাশ করেছেন। ১৯৯০ সালে Massachusetts Emergency Management Agency এর করা একটা গবেষণায় হিসেবে দেখানো হয় যে আরেকটি বড় ভূমিকম্পে সম্ভাব্য অর্থনৈতিক ক্ষতি ৪ থেকে ৫ বিলিয়ন মার্কিন ডলার এবং সম্ভাব্য মৃত্যের সংখ্যা 'শ এর কোঠায়। ফলস্বরূপ, প্রাদেশিকভাবে বিল্ডিং কোড এবং জোনিং আইন সংশোধন করা হয়েছে, যা অনুসারে নতুন সকল নির্মাণ এবং  ঝুঁকিপূর্ণ এলাকায় কাঠামোর পরিবর্ধন এমন ভাবে করতে হবে যাতে তা ভূমিকম্প প্রতিরোধ করতে পারে।


title: ১৭৫৫ ক্যাপ এন ভূমিকম্প

text: নিউ হ্যামশায়ার তীর ধরে, ক্যাপ এন থেকে ১৫ মাইল দূরে তৈরি হওয়া সিব্রোক স্টেশন পারমাণবিক বিদ্যুৎ কেন্দ্রের বিরোধীরা আন্দোলনের সময় উক্ত এলাকায় ভূমিকম্পের ঝুঁকির কথা সবার সামনে তুলে ধরেছিলো। কিন্তু বিরোধিতা সত্ত্বেও বিদ্যুত কেন্দ্রটি তৈরি করা হয়েছে।


title: পাগারিয়া-শিলা নদী

text: পাগারিয়া-শিলা নদী বা পাগারিয়া নদী বাংলাদেশের ময়মনসিংহ জেলার ময়মনসিংহ সদর ত্রিশাল ও গফরগাঁও উপজেলার একটি নদী। নদীটির দৈর্ঘ্য প্রায় ৯৫ কিলোমিটার, গড় প্রস্থ ৪১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাগারিয়া-শিলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৩।


title: পাগারিয়া-শিলা নদী

text: পাগারিয়া-শিলা নদী ময়মনসিংহ সদর উপজেলার দাপুনিয়া ইউনিয়নে প্রবহমান সুতিয়া নদী থেকে উৎপত্তি লাভ করে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। এই নদীটি বারোমাসি প্রকৃতির নয়। বর্ষাকালে পানি প্রবাহ বেড়ে যায়, নদীটি বর্ষার পানিতে প্লাবিত হয়। শুষ্ক মৌসুমে স্থানীয় লোকেরা নদীতে আড়াআড়িভাবে মাটির বাঁধ দিয়ে পানি আটকে রাখে এবং সেই পানি সেচের কাজে ব্যবহার করে। এখন লোকজন কর্তৃক নদীর পাড় ভরাট করায় এর প্রশস্ততা দিন দিন কমে আসছে। এছাড়া পলির প্রভাবে এর তলদেশ ভরাট হওয়ায় অতীতের তুলনায় পানির প্রবহমানতাও হ্রাস পাচ্ছে। এই নদীতে জোয়ারভাটা খেলে না।


title: পাগারিয়া-শিলা নদী

text: নদীটি উৎসমুখ থেকে পূর্বদিকে প্রবাহিত হয়ে বাড়েরা ইউনিয়নে প্রবেশ করেছে এবং বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি পাগারিয়া নাম ধারণ করেছে। নদীটি ত্রিশাল উপজেলার কানিহারি ইউনিয়নে এসে দুটি শাখায় বিভক্ত হয়েছে। বিভক্ত শাখা দুটি বালিপাড়া ইউনিয়নে গিয়ে পুনরায় একত্রিত হয়েছে। নদীটি আরো দক্ষিণমুখে প্রবাহিত হয়ে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। প্রবাহপথে নদীটি সদর উপজেলার তিনটি ইউনিয়নে বাড়েরা নামে, ভাবখালি ইউনিয়ন এবং ত্রিশাল উপজেলা উপজেলার সীমানা পর্যন্ত পাগারিয়া নদী নামে এবং গফরগাঁও উপজেলায় শিলা নদী নামে পরিচিত।


title: ২০১৩ মহিলা নৌকা বাইচ

text: ৬৮তম মহিলা নৌকা বাইচ ২০১৩ সালের ২৪ মার্চ অক্সফোর্ড বিশ্ববিদ্যালয় মহিলা বোড ক্লাব ও ক্যামব্রিজ বিশ্ববিদ্যালয় মহিলা বোড ক্লাব এর মধ্যে অনুষ্ঠিত হয়, যা হেনলি নৌকা বাইচ প্রতিযোগিতা অংশ হিসাবে পরিচালিত হয়। এটি ২০১২ সালের অলিম্পিক ভ্যানু ২ কিলোমিটার (১.২ মাইল) লম্বা ডরনেয় লেকের উপর অনুষ্ঠিত হয়। ক্যামব্রিজের কর্মীরা অভিজ্ঞ এবং সবাই বৃটিশ ছিল, যেখানে অক্সফোর্ডের নৌকায় একজন হাঙ্গেরীয় মাঝি এবং একজন আমেরিকান কক্স ছিল। অক্সফোর্ড ৭ মিনিট ১১ সেকেন্ডে এক-তিন চতুর্থাংশ পথ পাড়ির বিনিময়ে প্রতিযোগিতায় জয়লাভ করে। ২০১১ নৌকা বাইচের পরে এটি ছিল ক্যামব্রিজের বিপক্ষে অক্সফোর্ডের বড় ব্যবধানের জয়। পরিশেষে ক্যামব্রিজের বিপক্ষে ৪১-২৭ পয়েন্টের ব্যবধানের জয়লাভ নিয়ে একটি রেকড তৈরি করে।


title: ২০১৩ মহিলা নৌকা বাইচ

text: মহিলাদের এই নৌকা বাইচ প্রতিযোগিতাটি অক্সফোর্ড বিশ্ববিদ্যালয় মহিলা বোড ক্লাব এবং ক্যামব্রিজ বিশ্ববিদ্যালয় মহিলা বোড ক্লাব এর মধে অনুষ্ঠিত একটি গুরুত্বপূর্ণ প্রতিযোগিতা, যা ১৯২৭ সাল থেকে অনুষ্ঠিত হয়ে আসছে। এটি হেনলি নৌকা বাইচ প্রতিযোগিতার অংশ হিসাবে পরিচালিত হয়, যা ২০১৩ সালে হেললি-অন-টমাসের ২০১২ গ্রীষ্মকালীন অলিম্পিক ভ্যানু ডরনেয় লেকে প্রথাগত পদ্ধতির পরিবর্তে সরল পদ্ধতিতে অনুষ্ঠিত হয়। টেমস নদীর উপর বিরুপ আবহাওয়ায় প্রচন্ড বেগে বাতাস প্রবাহ থাকার কারণে ভ্যানু পরিবর্তন করে ডরনেয় লেকে আয়োজনের সিদ্ধান্ত হয়। বিগত বছরে অক্সফোর্ডকে ৪১-২৬ পয়েন্টে হারিয়ে ক্যামব্রিজ চ্যাম্পিয়ন হিসেবে এই প্রতিযোগিতায় অংশগ্রহণ করে। এ প্রতিযোগিতায় নিউ ইয়র্ক মেলন ব্যাংক এর সহযোগী প্রতিষ্ঠান হিসাবে নিউটন ইনভেস্টম্যান্ট ম্যানেজম্যান্ট তৃতীয়বারের মত সফলভাবে স্পঞ্জর করে।


title: ২০১৩ মহিলা নৌকা বাইচ

text: ক্যামব্রিজ দলের নেতৃত্বে ছিল রব বেকার, যিনি ২০০৬ ও ২০০৭ সালের নৌকা বাইচে বিজয়ী ক্যামব্রিজের গোল্ডির প্রশিক্ষক ছিলেন। বেকার অলিম্পিকে কোয়াডরাপল স্কালসে রৌপ্য পদক বিজয়ী ব্রিটিশ এ্যানি ভারননকে সহায়তা করেন। অক্সফোর্ডের প্রশিক্ষক হিসাবে ছিলেন কানাডার সাবেক অলিম্পিক কোচ ক্রিস্টি উইলসন। তিনি ব্রিটিশ অলিম্পিক রোয়ার নাতাসা পেজকে সহায়তা করেন। নাতাসা পেজ ২০০৮ ও ২০১২ গ্রীষ্মকালীন অলিম্পিকে মহিলাদের রোয়িংযে ৫ম স্থান অর্জন করেছিলেন।


title: ২০১৩ মহিলা নৌকা বাইচ

text:
২০১২ সালের ডিসেম্বরে কর্মী বাছাই অনুষ্ঠিত হয়। অক্সফোর্ড এর কর্মী বাছাই হেনলীতে অনুষ্ঠিত হয়, যাতে কুইক এবং ইজি নামের নৌকা দুটি ব্যবহার করে। অপরদিকে, ক্যামব্রিজের বাছাই প্রতিযোগিতা ডরনেয় লেকে অনুষ্ঠিত হয়, তাতে তারা গিন এবং টনিক নামের দুটি নৌকা ব্যবহার করে।
৪ মার্চ ২০১৩ তারিখে প্রতিযোগিতার ইতিহাসে প্রথমবারের মত পুরুষদের পাশাপাশি মহিলাদের ওজন নেওয়া হয়। এই পর্বেই প্রথমবারের মত মহিলা কর্মীদের ওজন জনসম্মুখে প্রকাশ করা হয়েছিল। ক্যামব্রিজ কর্মীদের গড় ওজন ছিল ১১.০১০ পাউন্ড বা প্রায় ৭০ কেজি, যা তাদের প্রতিদ্বন্দ্বীদের তুলনায় .৪০৩ পাউন্ড বা প্রায় ১.৯ কেজি বেশি। অক্সফোর্ড দলে দুজন সাবেক কর্মীও ছিল। তারা হলেন তিন নাম্বার জার্সি পরিহিত মেরি ফুট ওয়েস্টন এবং ছয় নাম্বার জার্সিধারী হ্যারিয়েট ক্যানি। তারা উভয়ে ২০১২ সালের প্রতিযোগিতাও অংশ নিয়েছিল। অক্সফোর্ড বোড ক্লাবের সভাপতি ব্রিজেট ফ্রায়ার আঘাতের কারণে প্রতিযোগিতা থেকে নাম প্রত্যাহার করে নেন। ক্যামব্রিজের কর্মীদের মধ্যে তিনজন অভিজ্ঞ রোয়ার ছিল। তারা হলেন বো ক্যারোরিন রেইড, ফায়ি স্যানফোর্ড) এবং স্ট্রকি হলি গেমি। ক্যামব্রিজ বোড ক্লাবের সভাপতি হেলেনা স্কোফিল্ড প্রতিযোগিতায় অংশগ্রহণ করেনি।


title: ২০১৩ মহিলা নৌকা বাইচ

text: সিইউডব্লিউবিসির কক্স এসথার মসিলভিক পূর্বের মজুদ নৌকা ব্লোন্ডি এর মাঝি ছিলেন। যেখানে অক্সফোর্ড কর্মীদের মধ্যে তিনজন প্রাক্তন অরিসিস অংশগ্রহনকারী ছিলেন। তারা হলেন এমি ভারনেয়, কেটি এপ্ফেলবাউম ও কিন। ক্যামব্রিজ কর্মীদের মধ্যে সবাই ব্রিটিশ ছিল। অপরদিকে অক্সফোর্ড কর্মীদের মধ্যে ২ জন বিদেশী এবং ২ জন দ্বৈত নাগরিকের ছিলেন। তাদের মধ্যে বো মারিয়ান নোভাক ছিলেন হাঙ্গেরীয়, এ্যালাইস ক্যারিংটন উইন্ড এবং ম্যাক্সি স্কেস্কি ছিলেন ব্রিটিশ জার্মান নাগরিক এবং কে. এপ্ফেলবাম ছিলেন একজন আমেরিকান।


title: ২০১৩ মহিলা নৌকা বাইচ

text: ক্যামব্রিজ টসে জয়ী হয় এবং অধিক আশ্রিত দিক নির্বাচন করে। প্রতিযোগিতাটি ২৪ মার্চ ২০১৩ তারিখে স্থানীয় সময় বিকাল ৩:০০ টায় শুরু হয়। ক্যামব্রিজ দ্রুততর শুরু করে এবং দশ স্ট্রোক মারার পরেই কয়েক ফুট এগিয়ে যায়। ২৫০ মিটার (২৭০ গজ) অতিক্রমের পরে তারা অক্সফোর্ডের চেয়ে অধ্যের্ক পথ এগিয়ে ছিল। অক্সফোর্ডের স্ট্রোক রেটিং ছিল ৪ স্ট্রোক প্রতি মিনিটে। অক্সফোর্ড পরিস্থিতি মোকাবেলার জন্য দ্রুত স্ট্রোক করতে শুরু করে, ৭৫০ মিটার (৮২০ গজ) অতিক্রমের পর তারা ক্যামব্রিজের নৌকার কাছাকাছি হতে শুরু করে এবং ১,২৫০ মিটার (১,৩৭০ গজ) পরে তারা ক্যামব্রিজকে পেছনে ফেলে এগিয়ে যায়। অবশেষে অক্সফোর্ড ৭ মিনিট ১১ সেকেন্ডে তিন-চতুর্থাংশ দৈর্ঘ্য পাড়ির বিনিময়ে জয়লাভ করে, যা ২০১১ সালের পরে তাদের বড় প্রান্তিক বিজয়। এটি তাদের ২০১১ সালের পরে প্রথম এবং গত ছয়টি প্রতিযোগিতার মধ্যে পঞ্চম জয় ছিল। এই বিজয়টি ছিল ক্যামব্রিজের বিপক্ষে তাদের ৪১-২৭ পয়েন্ট ব্যবধারেন একটি রেকর্ড।


title: ২০১৩ মহিলা নৌকা বাইচ

text: বিজয় সম্পর্কে অক্সফোর্ডের ফুরট-ওয়েস্টন বলেন, “দুর্দান্ত জয়” কিন্তু ডরনেয় লেকে এক সপ্তাহ ধরে চলতে থাকা প্রশিক্ষণ তাদেরকে প্রতিকূল আবহাওয়ার জন্য প্রস্তুত করেছিল। ক্যামব্রিজের সাত নাম্বার এমিলি ডে বলেন, “এটা বেশ উগ্র ছিল... প্রতিযোগিতাটি আমাদের জীবন ছিল... আমরা যা করতে পারতাম তা করিনি, করার কিছুই ছিল না।’’


title: গ্রহাণু বেষ্টনী

text: গ্রহাণু বেষ্টনী হল সূর্যকে কেন্দ্র করে আবর্তিত, মঙ্গল ও বৃহস্পতির কক্ষপথের মধ্যবর্তী স্থানে অবস্থিত, বেষ্টনী আকৃতি বিশিষ্ট সৌরজগতের অংশবিশেষ। অনিয়মিত আকার-আকৃতি বিশিষ্ট অসংখ্য গ্রহাণু ও গৌণ গ্রহ নামক সৌরজাগতিক বস্তু এ স্থান জুড়ে রয়েছে। পৃথিবীর নিকটবর্তী গ্রহাণু ও ট্রোজান গ্রহাণু থেকে আলাদাভাবে চিহ্নিত করার জন্য গ্রহাণু বেষ্টনী কে প্রধান গ্রহাণু বেষ্টনী বা প্রধান বেষ্টনী ও বলা হয়ে থাকে। বেষ্টনীর প্রায় অর্ধেক ভর এর সর্ববৃহৎ চারটি গ্রহাণু, যথা: সেরেস, ভেস্তা, প্যাল্যাস, ও হাইজিয়া - এর মাঝে নিহিত। গ্রহাণু বেষ্টনীর মোট ভর চাঁদের ভরের প্রায় ৪%, যা প্লুটোর চেয়ে যথেষ্টই কম, এবং প্লুটোর উপগ্রহ শ্যারনের (যার ব্যাস প্রায় ১২০০ কিমি) প্রায় দ্বিগুণ।


title: গ্রহাণু বেষ্টনী

text: গ্রহাণু বেষ্টনীর একমাত্র বামন গ্রহ, সেরেসের ব্যাস প্রায় , অপরপক্ষে ভেস্তা, প্যাল্যাস ও হাইজিয়ার গড় ব্যাস এর কম। গ্রহাণু বেষ্টনীর বাকি সদস্যগুলো ক্রমশ আরও ক্ষুদ্র থেকে ক্ষুদ্রতর, ধূলিকাসদৃশ আকার-আকৃতি পর্যন্ত বিস্তৃত। বেষ্টনীর বস্তুগুলো এতটা হালকাভাবে বিস্তৃত যে অসংখ্য মানবশূণ্য নভোযান কোন প্রকার দূর্ঘটনা ছাড়াই একে অতিক্রম করেছে। তবুও, বড় গ্রহাণুর মাঝে সংঘর্ষ মাঝেমধ্যে ঘটে থাকে, যার ফলে গ্রহাণু পরিবারের সৃষ্টি হয়, যাদের কক্ষীয় বৈশিষ্ট্য ও গঠন উপাদান একই রকম। বেষ্টনীর একেকটি স্বতন্ত্র গ্রহাণুকে তাদের বর্ণালি অনুসারে শ্রেণিবিন্যস্ত করা হয় এবং অধিকাংশকেই: অঙ্গারময় (সি-শ্রেণী), সিলিকেট (এস-শ্রেণী) ও ধাতু সমৃদ্ধ (এম-শ্রেণী) - এই তিন শ্রেণীতে ভাগ করা হয়।


title: কেন্দ্রীয় গো-প্রজনন ও দুগ্ধ খামার

text: কেন্দ্রীয় গো-প্রজনন ও দুগ্ধ খামার মূলত একটি গবেষনা ও সেবামূলক প্রতিষ্ঠান।


title: কেন্দ্রীয় গো-প্রজনন ও দুগ্ধ খামার

text: প্রতিষ্ঠানটি ঢাকা বিভাগের ঢাকা জেলার অন্তর্গত সাভার উপজেলাধীন আশুলিয়া থানায় ঢাকা-আরিচা মহাসড়ক সংলগ্ন জাহাঙ্গীরনগর বিশ্ববিদ্যালয়ের বিপরীত পাশে অবস্থিত।


title: কেন্দ্রীয় গো-প্রজনন ও দুগ্ধ খামার

text: ১৯৫৯ সালে প্রতিষ্ঠিত হওয়া এই প্রতিষ্ঠানের আয়তন ৭৯২.৮৭ একর।


title: কেন্দ্রীয় গো-প্রজনন ও দুগ্ধ খামার

text: বাংলাদেশে উন্নত জাতের ষাড় ও ষাড়ের বীজ শুধুমাত্র এই খামারেই উৎপাদিত হয় এবং সারা বাংলাদেশে তা বিতরণ করা হয়।


title: সেন্ট্রাল ব্যাঙ্ক অফ ইন্ডিয়া

text: সেন্ট্রাল ব্যাঙ্ক অফ ইন্ডিয়া হল ভারতের সরকারি ব্যাঙ্ক; যার মালিকানা ভারতের কেন্দ্রীয় সরকারের হাতে ন্যস্ত। এই ব্যাঙ্ক ভারতের বাণিজ্যিক ব্যাঙ্কগুলির মধ্যে পুরনোতম ব্যাঙ্ক। এর সদরদপ্তর ভারতের মুম্বাইতে অবস্থিত।


title: সেন্ট্রাল ব্যাঙ্ক অফ ইন্ডিয়া

text: সেন্ট্রাল ব্যাঙ্ক অফ ইন্ডিয়া আসলে স্বদেশী আন্দোলনের প্রভাবে পার্সি বণিক সোরাবজি পোচখানওয়ালা, ও ফিরোজশাহ মেহতা দুজনে মিলে এর স্থাপন করেন। এর প্রথম অধ্যক্ষ ফিরোজশাহ মেহতা ছিলেন। পরে সোরাবজি পোচখানওয়ালা ব্যাঙ্ক টিকে রাষ্ট্রের সম্পত্তি হিসেবে ঘোষিত করেন। এটি ভারতের প্রথম বাণিজ্যিক ব্যাঙ্ক।


title: ক্যান্টারবেরি দুর্গ (পোর্টল্যান্ড, অরেগন)

text: ক্যান্টারবারি দুর্গ হচ্ছে ন্যাশনাল রেজিস্টার অফ হিস্টোরিকাল প্লেসেস এর তালিকাভুক্ত এবং পোর্টল্যান্ড,অরিগন এর দক্ষিণ-পশ্চিম কোণে অবস্থিত একটি বেসরকারি বাসস্থান যা আর্লিংটন দুর্গ নামেও পরিচিত। এর নির্মাণ সময়কাল ১৯২৯-১৯৩১ এবং নকশা জেটার হে দ্বারা করা হয়। ফ্রায়ি ১৯২০-এর দশকে ইংল্যান্ডের ক্যান্টারবারি দুর্গের অনুরুপে বর্হিভাগ এবং হলিউডের আর্ট ডিকো এর দ্বারা অনুপ্রানিত হয়ে এর অর্ন্তভাগের ধরন প্রদান করেন। এর দুর্গপরিখা, টানাসেতু এবং চূড়ার মতো বৈশিষ্ট্য খুব দ্রুতই পর্যটককে আকর্ষণ করে।


text: ১৯৩০-এর দশকে পোর্টল্যান্ডের ক্যান্টারবারি দুর্গ অবয়ব ১৯৮৭ সালে ন্যাশনাল রেজিস্টার অফ হিস্টোরিকাল প্লেসেস এ তালিকাভুক্ত হয়। এটি পোর্টল্যান্ড হিস্টোরিকাল ল্যান্ডমার্ক নামেও পরিচিত। ২০০০-এর দশকে গুরুত্বপূর্ণ পুনঃসংস্কার কর্মসূচির উদ্যোগ নেওয়া হয় কিন্তু সেটি অসম্পূর্ণ রয়ে যায় এবং ২০০৯ সালে পৌর নিরাপত্তা কোড (মিউনিসিপাল সেফটি কোড)-এর সময়কাল পূরণ হয়ে গেলে এটি ধ্বংসপ্রাপ্ত হয়। ক্যান্টারবারি দুর্গ ধ্বংস হয়ে গেলে, পিগট্‘স কাসল হয় শহরের একমাত্র অবশিষ্ট দুর্গ। অতঃপর ক্যান্টারবারি দুর্গ ন্যাশনাল রেজিস্টার অফ হিস্টোরিকাল প্লেসেস এর তালিকা হতে বাদ পড়ে।


text: ক্যান্টারবারি দুর্গ ওয়াশিংটন পার্কের কাছে আর্লিংটন হাইটস এ অবস্থিত একটি বেসরকারি ৬০০০ বর্গফুটের (৫৬০মি২), তিন তলা বাড়ি যা পোর্টল্যান্ড শহরের কেন্দ্রস্থলের নৈবেদ্য দৃশ্য প্রদান করে। রকি বুট্টের খনি থেকে আগত ব্যাসল্ট পাথর দ্বারা নির্মিত যা দুর্গপরিখা, টানাসেতু এবং তামা নির্মিত শীর্ষচূড়ার মতো বৈশিষ্ট্যযুক্ত। সাত ফুট চওড়া তিন ফুটের চেয়েও গভীর দুর্গপরিখা কাঠের টানাসেতু দ্বারা আচ্ছাদিত। বাড়ী নির্মাণ করার সময়েই পাহাড়ের গায়ে অন্তর্ভুক্ত একটি একক গাড়ির গ্যারেজ নির্মাণ করা হয়েছিল। কংক্রিটের ভিত্তি একটি আয়তক্ষেত্রাকার ভূমি পরিকল্পনা দ্বারা গৃহীত ছিল ক্যান্টারবারি ‘‘ঠেকানো অবলম্বনহীন দেয়াল, সিলিন্ডার আকৃতির কোণে উপসাগরীয় অঞ্চল ও অখণ্ডিত পাথরের একটি খাঁজকাটা প্রাচীর’’ হলো এর বৈশিষ্ট্য। গোলাকার, খিলানযুক্ত এবং সোজা-শীর্ষস্থানে ফ্রেমহীন জানালাগুলো প্রায়শই মসৃণ ইস্পাতের সাথে ফিট করা হয়। প্রবেশপথগুলিও ছিল ফ্রেমহীন ,সংকীর্ণ এবং বৃত্তাকার অথবা পরাবৃত্তীয় । দরজাগুলো ছিল শক্তিশালী। টাওয়ার এর শীর্ষ পর্যায়ে সিঁড়ির জানালাগুলো ছিল সীসার কাচ দ্বারা নির্মিত মাকড়সাজালের নকশা করা যা দুর্গ ডিজাইনার জেটার হের স্বাক্ষরযুক্ত যা ফ্রায়ির কাজ। বাঁশজাতীয় বায়ুকল এর বাহ্যরূপকে সুন্দর করেছে।


text: ১৯২০-এর দশকে হলিউডের আর্ট ডিকো এর দ্বারা অনুপ্রানিত হয়ে মেহগনি কাঠের কাজ, টালি মেঝে ও ঝাড়বাতি দ্বারা এটির অর্ন্তভাগের কাজ করা হয়। এর অভ্যন্তরে আরও রয়েছে স্প্যানিশস্টাইলের সাদা পলেস্তারা সর্পিল সিঁড়ি এবং লোহার তৈরী বড় দরজা, জানালার হার্ডওয়্যার ও আলোর ঝাড়বাতি। এর আরও রয়েছে একটি বেসমেন্ট পুল (যা ইতিমধ্যে পানি লিকের জন্য স্থায়ীভাবে বন্ধ করে দেয়া হযেছে), ১০ফুট চওড়া (৩.০ মি )একটি পাথরের অগ্নিকুণ্ড ছোট এবং বর্গাকার জানালা। এছাড়াও বেজমেন্টে অগ্নিকুণ্ড,একটি স্টোরেজ রুম, এবং খালি জায়গা ছিল লন্ড্রি ও বিলিয়ার্ডের জন্য। নিচ তলায় আছে গ্যারেজ, একটি রান্নাঘর ও ব্রেকফাস্ট বে, লিবিং ও ডাইনিং রুম এবং একটি মিউজিক রুম। বাড়ির ডেক সংলগ্ন ডাইনিং এবং মিউজিক রুমের দক্ষিণ-পশ্চিম কোণে রয়েছে মাস্টার বেডরুম। অগ্নিকুণ্ড এবং হলওয়ের মেঝে বাদামি সিরামিক টালি, মাস্টার বাথরুমে কালো গ্লেজ দেয়া সিরামিক আর ব্রেকফাস্ট বে-এ ব্যবহার করা হয়েছিল কালো, লাল ও হলুদ টাইলস। দুর্গ এর একটি বাথরুম চার্লি চ্যাপলিনের কথা স্মরণ করে তৈরি করা হয়েছিল। অভ্যন্তরে একটি কেন্দ্রীয় সিঁড়ি তামার তৈরি মোচাকার ছাদে গিয়ে পৌছেছে। বাড়ির দক্ষিণ কক্ষের কেন্দ্রে অবস্থিত ফার্নেসটি এমনভাবে ভেণ্টেড করা যেন অগ্নিকুণ্ড থেকে গোলাপের সুবাস আসে।


text: এর নকশা জেটার হে দ্বারা করা হয়। ১৯২৯ এবং ১৯৩১ সালের মধ্যে এটি নির্মিত। অবিলম্বে নির্মাণের জন্য ফ্রায়ি ঘর বিক্রি করতে পারেনি এবং ঋণ পরিশোধে ব্যর্থ হওয়ায় তিনি পুনরায় ক্যারিয়ার শুরু করতে পোর্টল্যান্ড ছেড়ে ক্যালিফোর্নিয়া যান। পর্যটকগণ অবিলম্বে বাড়িতে ভ্রমণ করার আগ্রহ দেখিয়েছে। দুর্গটি দ্রুতই আকৃষ্ট পর্যটক এবং স্কুল দলকে আকৃষ্ট করতে থাকে। ক্যান্টারবারি দুর্গ পরিচিত হয়ে ওঠে আর সামনের স্ট্রিটের নামও হয় এর নামে। ১৯৫০ সালে জমির একটি অংশ বিক্রি করে দেওয়া হয়েছিল তাই এর বাগানটি নষ্ট হয়ে যায়। জমিটি পুনরায় যোগ করা হয়েছিল ১৯৮৭ সালে যখন ন্যাশনাল রেজিস্টার অফ হিস্টোরিকাল নিবন্ধন করে। তখন তৎকালীন মালিক ডেল এবং কারেন জমিটি এক বছরের আগেই একটি আবেদন পেশ করে হস্তান্তর করে।


text: এক বছরের বেশি সময় ধরে বেকার পড়ে থাকার পর সিডনি লিন এবং জন হেফ্ফারিন ২০০৪ সালে $ ৪৬৯.৯০০ দিয়ে এটিকে খরিদ করে। ততদিনে,কাঠামোগত উন্নত হওয়ার সাথে সাথে দেয়াল এবং ছাদের ফাটলও দেখতে পাওয়া যায়। ২০০৬ সালে একটি গাছ বাড়ির প্রধান গ্যাস লাইনের উপর পরে তাকে অকেজো করে ফেলে। তৎকালীন মালিকদ্বয় চার বছর ধরে $ ২০০,০০০ দিয়ে দেয়াল শক্তিশালী করেন। এছাড়াও ডেল এবং কারেন বাইরের সিঁড়ি এবং আন্ডারগ্রাউন্ড প্রাচীর নির্মাণ করেন। কিন্তু,সংস্কার প্রক্রিয়া সম্পন্ন করা হয় নি কেননা তারা টাকা দিতে পারেনি আর তারা $ ২০,০০০ ঋণী ছিল। ব্যয়বহুল দুর্গ,উচ্চ সম্পত্তি কর, ক্রমবর্ধমান বিল পরিশোধে তারা তখনও লড়াই করতে থাকে। ২০০৮ সালের গ্রীষ্মে বিক্রয়ের জন্য ক্যান্টারবারি দুর্গের $ ২ মিলিয়ন নিরূপণ করা হয়। কিন্তু চেষ্টা বিফলে গেলে লিন অভ্যন্তরীণ সংস্কার প্রক্রিয়ার জন্য স্থানীয় নকশাকার ছাত্র এবং ঠিকাদারদের বাড়িতে আমন্ত্রণ জানান। মালিকদ্বয় জানুয়ারী ২০০৯ সালে বাড়ি থেকে বেরিয়ে যায়, এবং মালিকানা জেপি মর্গান চেজ উপর আসে। লিন পোর্টল্যান্ড শহরের কমিশনার রান্ডি লিওনার্ড এবং হোম ইমপ্রুভমেন্ট বিশেষজ্ঞ এবং এই ওল্ড হাউস হোস্ট বব ভিলা থেকে সহায়তা চাওয়ার জন্য "ওয়ান ওমেন ক্রুসেড" চালু করেন। ২০০৯ সালের ফেব্রুয়ারীতে শহরের ব্যুরো একে ঝুঁকিপূর্ণ বলেন।রাস্তার কয়েক ফুট নিচে পাথরের অনুপস্থিত অধিবাসীদের বিপদ উপস্থাপন করে। ২০০৯ সালের মার্চ মাসে এর ধ্বংস গুজব ছড়িয়ে পড়ে।


text: ২০০৯ সালে পৌর নিরাপত্তা কোড (মিউনিসিপাল সেফটি কোড) এর সময়কাল পূরণ হয়ে গেলে এটি ধ্বংসপ্রাপ্ত হয়। ক্যান্টারবারি দুর্গের ধ্বংস হয়ে গেলে পিগট্‘স কাসল হয় শহরের একমাত্র অবশিষ্ট দুর্গ। অতঃপর ক্যান্টারবারি দুর্গ ন্যাশনাল রেজিস্টার অফ হিস্টোরিকাল প্লেসেস এর তালিকা হতে বাদ পড়ে।


title: প্রীতম সিং

text: প্রীতম খায়রা সিং (; , জন্মঃ ২ আগস্ট, ১৯৭৬), , একজন সিঙ্গাপুরীয় রাজনীতিবিদ এবং আইনজীবী। তিনি বিরোধীদলীয় আইনসভার সদস্য এবং ওয়ার্কারস পার্টির সভাপতি। তিনি ৭ মে, ২০১১ থেকে আলজুনিড গ্রুপ প্রতিনিধি নির্বাচকমণ্ডলী অনুযায়ী আইনসভার সদস্য হিসেবে দায়িত্ব পালন করছেন।


title: প্রীতম সিং

text: ২০০৭ সালে সিং "ওপিনিয়ন এশিয়া" নামক এক অনলাইন মতামত জানাবার সিন্ডিকেট চালু করেন। "ওপিনিয়ন এশিয়া" মূলত এশীয় বিষয়সমূহ নিয়েই আলোচনা করত। পরবর্তীতে তিনি ২০০২ সাল পর্যন্ত একজন নিয়মিত সামরিক কর্মকর্তা হিসেবে এসএএফ-এ কর্মরত ছিলেন।


title: প্রীতম সিং

text: ২০১১ সালের সাধারণ নির্বাচনে সিং পাচ-সদস্যের ওয়ার্কারস পার্টির অংশ হিসেবে নির্বাচনে অংশ নেন যা আলজুনিড গ্রুপ প্রতিনিধি নির্বাচকমণ্ডলী (জিআরসি) এর নির্বাচনে অংশগ্রহণ করেন। তিনি ছাড়াও দলে ছিলেন দলটির সেক্রেটারি-জেনারেল লো থিয়া খিয়াং, সিলভিয়া লিম (দলের সভাপতি), চেন শো মাও এবং মুহম্মদ ফয়সাল বিন আবদুল মানাপ। তাদের বিপকশে ছিল পিপলস অ্যাকশন পার্টি (পিএপি), যার নেতৃত্বে ছিলেন পররাষ্ট্র মন্ত্রণালয়ের জর্জ ইয়েও ও লিম হুয়ে হুয়া, সিন্থিয়া ফুয়া এবং জয়নুল আবেদিন বিন মোহাম্মদ রাশেদ। ওয়ার্কারস পার্টি পিএপি'কে ৭২, ২৮৯ ভোট (৫৪.৭%) এবং ৫৯, ৮২৯ ভোটে (৪৫.২%) পরাজিত করে। এর মাধ্যমে সিঙ্গাপুরের ইতিহাসে প্রথমবারের মত কোনো জিআরসি'তে বিরোধী দল জয়লাভ করতে সমর্থ হয়।


title: প্রীতম সিং

text: নির্বাচনের পর থেকে সিং আইনসভায় ইউনোসের প্রতিনিধিত্ব করে আসছেন।


title: প্রীতম সিং

text: ওয়ার্কারস পার্টিতে সিং বর্তমানে দলের নির্বাহী পরিষদে অর্গানাইজিং সেক্রেটারী হিসেবে আছেন।


title: প্রীতম সিং

text: একই সাথে সিং সিঙ্গাপুর আইনজীবী সংস্থা ডোন্যাল্ডসন এন্ড বার্কিংশ-এর মামলা ও বিরোধ নিষ্পত্তি বিভাগের সহযোগী হিসেবে কর্মরত আছেন।


title: প্রীতম সিং

text: উডসভিল প্রাইমারি স্কুল, বেলভেডেরে প্রাইমারি স্কুল, সেন্ট থমাস সেকেন্ডারি স্কুল এবং জুরং জুনিয়র কলেজ থেকে সিং শিক্ষালাভ করেন। এরপর তিনি এসএএফ লোকাল স্টাডি অ্যাওয়ার্ডের মাধ্যমে সিঙ্গাপুর জাতীয় বিশ্ববিদ্যালয় থেকে ২০০০ সালে স্নাতক (সম্মান) লাভ করেন। ১৯৯৯ সালে তিনি শীর্ষ আন্ডারগ্র্যাজুয়েট স্টুডেন্ট রিডিং হিস্ট্রি এন্ড পলিটিক্যাল সায়েন্স হওয়ায় স্ট্রেইটস স্টিমশিপ পুরস্কার লাভ করেন। পরবর্তীতে তিনি চিভেনিং বৃত্তিলাভের মাধ্যমে যুক্তরাজ্যের কিং'স কলেজ লন্ডনে যুদ্ধবিদ্যা বিষয়ে ২০০৪ সালে স্নাতকোত্তর লাভ করেন। তিনি ২০০৫ সালে ইন্টারন্যাশনাল ইসলামিক ইউনিভার্সিটি মালয়েশিয়া থেকে ইসলামিক স্টাডিজের ওপর ডিপ্লোমা করেন। ২০০১ সালে তিনি সিঙ্গাপুর ম্যানেজমেন্ট বিশ্ববিদ্যালয় থেকে জুরিস ডক্টর সমাপ্ত করেন।


title: সুতিয়া নদী

text: সুতিয়া নদী বাংলাদেশের ময়মনসিংহ জেলার ময়মনসিংহ সদর, ত্রিশাল ও গফরগাঁও উপজেলার একটি নদী। নদীটির দৈর্ঘ্য ৯৮ কিলোমিটার, গড় প্রস্থ ৬১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতিয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৮।


title: সুতিয়া নদী

text: সুতিয়া নদী অববাহিকার আয়তন ৩৬ বর্গকিলোমিটার। নদীটি ময়মনসিংহ সদর উপজেলার পুরাতন ব্রহ্মপুত্র নদী থেকে বের হয়ে ময়মনসিংহ জেলার গফরগাঁও উপজেলার বানার নদীতে এই নদীতে সারাবছর পানিপ্রবাহ থাকে না। মৌসুমি প্রকৃতির এই নদীতে অক্টোবর হতে জুন মাস অবধি প্রবাহহীন অবস্থা থাকে। তবে জুলাই আগস্টের বর্ষা মৌসুমে পানির প্রবাহ বেশি হয়। এই সময় নদীতে পানির গভীরতা ৪ মিটারে পৌঁছায়। এই নদীতে জোয়ারভাটা খেলে না। নদীটিতে সাধারণত বন্যা হয় না।


title: কাওরাইদ নদী

text: কাওরাইদ নদী বাংলাদেশের ময়মনসিংহ জেলার গফরগাঁও উপজেলা এবং গাজীপুর জেলার শ্রীপুর উপজেলার একটি নদী।


title: কাওরাইদ নদী

text: কাওরাইদ নদী গফরগাঁও উপজেলার রাওনা বিল থেকে উৎপত্তি লাভ করে শ্রীপুর উপজেলার বানার নদীতে পতিত হয়েছে। বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না। এই নদীটির নামানুসারে শ্রীপুর উপজেলার একটি ইউনিয়নের নাম হয়েছে কাওরাইদ ইউনিয়ন এবং ঢাকা-ময়মনসিংহ রেলপথে কাওরাইদ রেলওয়ে স্টেশন নামে একটি রেলস্টেশন আছে।


title: পুরাতন ব্রহ্মপুত্র নদী

text: পুরাতন ব্রহ্মপুত্র নদী বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার একটি নদী। নদীটির দৈর্ঘ্য ২৮৩ কিলোমিটার, গড় প্রস্থ ২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন ব্রহ্মপুত্র নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৭।


title: পুরাতন ব্রহ্মপুত্র নদী

text: পুরাতন ব্রহ্মপুত্র নদীটি জামালপুর জেলার দেওয়ানগঞ্জ উপজেলার ব্রহ্মপুত্র নদী থেকে শাখা হিসেবে বের হয়ে কিশোরগঞ্জ জেলার ভৈরব উপজেলায় মেঘনা নদীতে পতিত হয়েছে।


title: লি কুয়ান ইউ

text: লি কুয়ান ইউ, জিসিএমজি, সিএইচ, এসপিমেজে (জন্ম: ১৬ সেপ্টেম্বর, ১৯২৩ - মৃত্যু: ২৩ মার্চ, ২০১৫) স্ট্রেইট সেটেলম্যান্টসে (ব্রিটিশ আমলের সিঙ্গাপুর) জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। সিঙ্গাপুরের প্রথম প্রধানমন্ত্রী হিসেবে মালয়েশিয়ার কাছ থেকে দেশ স্বাধীনতার পর ১৯৬৫ থেকে ১৯৯০ সাল পর্যন্ত দেশ পরিচালনা করেন। তিন দশকেরও অধিক সময় রাষ্ট্রপরিচালনার সাথে নিজেকে সম্পৃক্ত রাখেন। তাঁকে ‘সিঙ্গাপুরের স্বাধীনতার জনক’ হিসেবে আখ্যায়িত করা হয়। এছাড়াও তাঁর নেতৃত্বে এক প্রজন্মের মধ্যেই দেশটি তৃতীয় বিশ্ব থেকে প্রথম বিশ্বের দেশের রূপান্তরিত হয়।


title: লি কুয়ান ইউ

text: হক্কা ও চীনা পেরানাকান বংশোদ্ভূত চতুর্থ প্রজন্মের সিঙ্গাপুরী তিনি। ১৯৩১ সালে তেলক কুরাউ ইংলিশ স্কুলে প্রাথমিক শিক্ষা গ্রহণ করেন। ১৯৩৫ সালে র‌্যাফল ইনস্টিটিউশনে ভর্তি হন। তাঁর সহপাঠী ও একমাত্র বালিকা এবং ভবিষ্যতের সহধর্মীনি কোয়া জিওক চু এখানেই পড়তেন। মেধাবী ছাত্রী হিসেবে কোয়া ইংরেজি ও অর্থনীতি বিষয়ে তাঁকে পরাজিত করতে পারতেন।


title: লি কুয়ান ইউ

text: কেমব্রিজ বিশ্ববিদ্যালয়ের অধীনে ফিৎজউইলিয়াম কলেজ থেকে আইনে প্রথম শ্রেণীতে দ্বৈত তারকা প্রাপ্ত হন ও ডিগ্রী লাভ করেন। ১৯৫০ সালে মিডল টেম্পলে ব্যারিস্টার মনোনীত হন ও ১৯৫৯ পর্যন্ত আইনজীবী ছিলেন। ১৯৫৪ সালে পিপলস অ্যাকশন পার্টির (পিএপি) সহঃ প্রতিষ্ঠাতা হন ও ১৯৯২ সাল পর্যন্ত দলের মহাসচিব ছিলেন। ধারাবাহিকভাবে দলকে আটটি বিজয়ে নেতৃত্ব দেন। ১৯৬৩ সালে ব্রিটেনের ঔপনিবেশিক শাসন অবসানের পূর্ব পর্যন্ত প্রচারণা চালান। মালয়েশিয়া ফেডারেশন গঠিত হলে সিঙ্গাপুরকে মালয়, সাবাহ ও সারাওয়াকের সাথে একীভূত করা হয়। এরফলে জাতিগত বিরোধ ও রাজনৈতিক উত্তেজনার প্রেক্ষিতে দুই বছরের ব্যবধানে সিঙ্গাপুরের স্বাধীনতা অর্জিত হয়।


title: লি কুয়ান ইউ

text: সংসদীয় নিয়ন্ত্রণে নিয়ে লি ও তাঁর মন্ত্রীপরিষদের সদস্যরা ঔপনিবেশিক আমলে কোনরূপ প্রাকৃতিক সম্পদবিহীন অনুন্নত অঞ্চলটি পরিচালনায় মনোনিবেশ ঘটান।


title: লি কুয়ান ইউ

text: ১৯৬৫ থেকে ১৯৯০ সালে প্রধানমন্ত্রী হিসেবে দেশ পরিচালনার পর পদত্যাগ করেন। তাঁর উত্তরসূরী গোহ চক তং তাঁকে জ্যেষ্ঠ মন্ত্রী হিসেবে মনোনীত করেন। এ পদে তিনি ২০০৪ সাল পর্যন্ত কর্মরত ছিলেন। পরবর্তীতে তাঁর জ্যেষ্ঠ সন্তান লি সিয়েন লুং দেশের তৃতীয় প্রধানমন্ত্রী হলে ২০১১ সাল পর্যন্ত তাঁকে মন্ত্রীপরিষদের উপদেষ্টা মনোনীত করেন। এরফলে তিনি ৫৬ বছর ধরে মন্ত্রী পর্যায়ের বিভিন্ন ধরণের দায়িত্ব সফলতার সাথে সমাপণ করেন। এছাড়াও, ২০১৫ সালে মৃত্যুর পূর্ব পর্যন্ত প্রায় ৬০ বছর তানজং পাগার নির্বাচনী এলাকা থেকে সংসদ সদস্য মনোনীত হয়েছেন।


title: লি কুয়ান ইউ

text: তাঁর নীতির অন্যতম দিক হচ্ছে, অভিবাসিত জনগোষ্ঠী ও পাশ্চাত্য দেশসমূহের সাথে যোগাযোগ রক্ষাকল্পে ইংরেজিকে প্রধান ভাষা করা। তাঁর অনেকগুলো নীতি অদ্যাবধি লি কুয়ান ইউ স্কুল অব পাবলিক পলিসিতে শিক্ষা দেয়া হয়। জনবিক্ষোভ, প্রচারমাধ্যম নিয়ন্ত্রণসহ রাজনৈতিক প্রতিপক্ষের বিরুদ্ধে মামলা করার কারণে পশ্চিমাদের কাছ থেকে সমালোচিত হয়েছেন। কিন্তু, তিনি অর্থনৈতিক উন্নয়নে রাজনৈতিক স্থিতিশলীলতা আনয়ণ ও আইনের শাসন প্রয়োগ করাকেই এরজন্য দায়ী বলে জানান।


title: লি কুয়ান ইউ

text: ৩০ সেপ্টেম্বর, ১৯৫০ তারিখে কোয়া জিওক চুয়ের সাথে বৈবাহিক সম্পর্ক স্থাপন করেন। উভয়েই ইংরেজিকে তাঁদের মূল ভাষা হিসেবে ব্যবহার করতেন। ১৯৫৫ সালে ৩২ বছর বয়সে চীনা ভাষা শিখতে আরম্ভ করেন। যুব অবস্থায় জাপানী ভাষা শেখেন ও সিঙ্গাপুরে জাপানী আগ্রাসনকালীন তিনি জাপানী অনুবাদকের কাজ করেন। এ দম্পতির দুই পুত্র ও এক কন্যা রয়েছে। জ্যেষ্ঠ পুত্র সিঙ্গাপুর সেনাবাহিনীর ব্রিগেডিয়ার-জেনারেল ছিলেন ও ২০০৪ সালে সিঙ্গাপুরের প্রধানমন্ত্রী হন।


title: লি কুয়ান ইউ

text: ২৩ মার্চ, ২০১৫ তারিখে লুং তাঁর পিতার দেহাবসানের কথা ঘোষণা করেন। কিছুদিন জাতীয় শোক পালন করা হয়। ২৯ মার্চ রাষ্ট্রীয় পর্যায়ে তাঁকে সমাহিত করা হয়। এ সময় বিশ্বনেতারা উপস্থিত ছিলেন।


title: বিবিয়ানা নদী

text: বিবিয়ানা নদী বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।


title: বিবিয়ানা নদী

text: নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।


title: বিবিয়ানা নদী

text: বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।


title: সিঙ্গাপুর জাতীয় ক্রিকেট দল

text: সিঙ্গাপুর জাতীয় ক্রিকেট দল আন্তর্জাতিক ক্রিকেট অঙ্গনে সিঙ্গাপুরের প্রতিনিধিত্ব করছে। ১৯৭৪ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়। ১৯৮৬ ও ২০০৫ সালের প্রতিযোগিতা বাদে আইসিসি ট্রফির প্রতিটি আসরে (বর্তমান আইসিসি বিশ্বকাপ বাছাইপর্ব) অংশ নিয়েছে। ২০০৮ সালে বিশ্ব ক্রিকেট লীগ ৫ম বিভাগে তারা পঞ্চম স্থান দখল করায় ২০০৯ সালে আইসিসি বিশ্বকাপ বাছাইপর্বে খেলার সুযোগ হারায়।


title: সিঙ্গাপুর জাতীয় ক্রিকেট দল

text: এছাড়াও দলটি এসিসি ট্রফি ও এর পূর্বসূরী দক্ষিণ পূর্ব এশিয়ান টুর্নামেন্টের প্রতিটি আসরে খেলে। প্রতি বছর মালয়েশিয়ার বিপক্ষে তিনদিনের খেলায় সদারা কাপে ও একদিনের সিরিজে স্তান নাগাইয়া ট্রফিতে খেলে। ১৯৯১ থেকে ২০০৪ সাল পর্যন্ত টুঙ্কু জাফর কাপে মালয়েশিয়া, হংকং ও থাইল্যান্ডের সাথে খেলে।


title: সিঙ্গাপুর জাতীয় ক্রিকেট দল

text: ১৮৩৭ সালে সিঙ্গাপুরে সর্বপ্রথম ক্রিকেট খেলার কথা জানা যায়। সিঙ্গাপুর ফ্রি প্রেসে মি. জেড অভিযোগ করেন যে, গীর্জার কাছাকাছি ক্রিকেট খেলার ফলে রবিবাসরীয় বিশ্রামে ব্যাঘাতের সৃষ্টি ঘটে। এরফলে ১৯৩০-এর দশক পর্যন্ত স্থানটিতে রবিবারে খেলা নিষিদ্ধ ঘোষণা করা হয়।


title: সিঙ্গাপুর জাতীয় ক্রিকেট দল

text: ভ্রমণতরীতে কর্মকর্তাগণ বিনোদনের উদ্দেশ্যে ক্রিকেট খেলেছেন। ১৮৫২ সালে সিঙ্গাপুর ক্রিকেট ক্লাব প্রতিষ্ঠিত হয়। একই বছর নিজেদের মধ্যে তারা প্রথম খেলায় অংশ নিয়েছিল। কিন্তু শুরুর দিকে খেলার মান ভীষণ দূর্বল ছিল। ১৮৬৫ সালের পূর্ব পর্যন্ত কোন দলই শতাধিক রান করতে পারেনি। দুই বছর পর প্রথম ক্রিকেটার হিসেবে লুইস গ্লাস সেঞ্চুরি করার বিরল কৃতিত্ব অর্জন করেন।


title: সিঙ্গাপুর জাতীয় ক্রিকেট দল

text: ব্রিটিশ মালয়ের অন্তর্ভুক্ত পেনাং, পেরাক ও কুয়ালালামপুরের বিপক্ষে সিঙ্গাপুর ক্রিকেট ক্লাব খেলতে শুরু করে। এরফলে হংকংয়ে দল প্রেরণের জন্য আমন্ত্রণ আসে। এভাবেই আন্তঃবন্দর খেলার ন্যায় দীর্ঘকালীন সিরিজের সূত্রপাত ঘটে যা ১৯৮৭ সাল পর্যন্ত চলমান ছিল।


title: সিঙ্গাপুর জাতীয় ক্রিকেট দল

text: হংকংয়ের কাছ থেকে আমন্ত্রণ পাবার পর ১৮৯০ সালে স্ট্রেইটস সেটেলম্যান্ট ক্রিকেট দল গঠিত হয়। দলটি দুইটি দুই-দিনের খেলায় অংশ নিলেও উভয়টিতেই পরাজিত হয়। পরের বছর হংকং ও সিলন সিঙ্গাপুরে খেলতে যায়। স্বাগতিক দল উভয়টিতেই জয় পায় ও সিলন/হংকংয়ের সম্মিলিত দলের বিরুদ্ধে ড্র করে।


title: সিঙ্গাপুর জাতীয় ক্রিকেট দল

text: ১৯৭৪ সালে সিঙ্গাপুর আইসিসি’র সহযোগী সদস্যের মর্যাদা পায়। তিন বছর পর প্রথমবারের মতো সদরা কাপের শিরোপা পায়। ১৯৭৮ সালে সফরকারী ভারতের বিপক্ষে খেলে। ঐ খেলাটি ড্রয়ে পরিণত হয়। ১৯৭৯ সালে ইংল্যান্ডে অনুষ্ঠিত প্রথম আইসিসি ট্রফিতে গ্রুপ পর্যায়ে ৪র্থ স্থান দখল করে। দলটি কেবলমাত্র আর্জেন্টিনার বিপক্ষে বিজয়ী হয়। ১৯৮২ সালের প্রতিযোগিতায় গ্রুপ পর্বে ৮ দলের মধ্যে ৪র্থ স্থান পায়। কিন্তু, ১৯৮৬ সালের প্রতিযোগিতায় চাকুরী থেকে ছুটি না পাওয়ায় অনেক খেলোয়াড় অংশ না নেয়ায় নিজেদের নাম প্রত্যাহার করে।


title: কাবুকি

text: কাবুকি (歌舞伎?) বিশেষ জাপানী ধ্রুপদী নাট্যধারা । সাধারণের রঙ্গালয় হিসাবে এই নাট্যধারার আবির্ভাবকাল সপ্তদশ শতাব্দী। কাবুকির অভিনয় আঙ্গিকে নো-নৃত্য এবং পুতুলনাচের প্রভাব আছে। এই নাট্যধারার আবিষ্কর্তা একজন মহিলা হলেও এখানে স্ত্রী ও তরুণদের অভিনয় নিষিদ্ধ করা হয়েছিলো। নাচের সাথে কড়া সাজ,মূকাভিনয়, স্থির আর সঞ্চালিত দেহভঙ্গি, ভাব প্রকাশের সাবেকি পদ্ধতি, ইঙ্গিত আর প্রতীকের ব্যবহার এর প্রধান উপকরণ। সংলাপ সংক্ষিপ্ত । গায়ক মঞ্চের বামদিক থেকে ঘটনা এবং চরিত্রের মানসিকতা বর্ণনা করে, সঙ্গে থাকে সামিসেন বাদক। প্রেক্ষাগৃহের মধ্য দিয়ে মঞ্চের ডানদিকে প্রসারিত থাকে একটি কাঠের পথ হানামিচি যার উপর দিয়ে অভিনেতারা যাওয়া-আসা করেন। এর সামনে মঞ্চে ঘেরা স্থানে বাদ্যকারদের আসন। ঘূর্ণমান মঞ্চ ও যান্ত্রিক কৌশলের মাধমে মঞ্চাভিনেতাদের উপরে ওঠানোর প্রথা প্রাচীন কাল থেকেই চলে আসছে।


title: কাবুকি

text: কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরণের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে , কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।


title: কাবুকি

text: ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।


title: সিঙ্গাপুরের অর্থনীতি

text: সিঙ্গাপুরের অর্থনীতি ঐতিহাসিকভাবে সর্বাপেক্ষা উন্নত মুক্ত বাজার অর্থনীতির ফসলরূপে গড়ে উঠেছে। হংকং, দক্ষিণ কোরিয়া, তাইওয়ান ও সিঙ্গাপুর - এ চারটি এশিয়ার অর্থনীতিতে বাঘ হিসেবে পরিচিতি পেলেও মোট দেশজ উৎপাদনের (জিডিপি) দিক থেকে সিঙ্গাপুর বেশ এগিয়ে রয়েছে। বিশ্বে মাথাপিছু আয়ের দিক দিয়ে এটি তৃতীয় সর্বোচ্চস্থানীয়। মোট দেশজ উৎপাদনের হার ১৪.২%। এ দেশের অর্থনীতি অন্যতম মুক্ত, অন্যতম সংস্কারবাদী, সর্বাপেক্ষা প্রতিযোগিতামূলক, সর্বাপেক্ষা গতিশীল ও সর্বাপেক্ষা ব্যবসায়-বান্ধব। ২০১৫ সালে ইকোনোমিক ফ্রিডমের ইনডেক্সে বিশ্বের দ্বিতীয় মুক্ত অর্থনীতির দেশ হিসেবে সিঙ্গাপুরকে চিত্রিত করা হয়েছে। এছাড়াও, করাপশন পারসেপশনস ইনডেক্সে সিঙ্গাপুরকে নিউজিল্যান্ড ও অন্যান্য স্ক্যান্ডিনেভীয় দেশগুলোর সাথে বিশ্বের সর্বাপেক্ষা কম দুর্নীতিগ্রস্ত দেশরূপে ৭ম স্থানের রাখা হয়েছে। এখানে করের হার খুবই কম।


title: সিঙ্গাপুরের অর্থনীতি

text: সরকারের সাথে জড়িত প্রতিষ্ঠানগুলো দেশের অর্থনীতিকে সচল রাখার ক্ষেত্রে প্রভূতঃ ভূমিকা রাখছে। বৈশ্বিক বিনিয়োগকারীগণ ও প্রতিষ্ঠানগুলো আকর্ষণীয় ব্যবসায় উপযোগী পরিবেশ ও স্থিতিশীল রাজনৈতিক পরিবেশের সুযোগ নিয়ে অগ্রসর হচ্ছে।


title: সিঙ্গাপুরের অর্থনীতি

text: সঠিক ও সুষ্ঠু ব্যবস্থাপনার ফলে ইলেকট্রনিকস, রাসায়নিক ও সেবাখাত রফতানী করছে যা দেশের রাজস্ব বৃদ্ধির প্রধান উৎস। দক্ষ মানবসম্পদও সিঙ্গাপুরের অর্থনীতির প্রধান উৎসস্থল। সিঙ্গাপুরীদের স্বাস্থ্যসেবা ও অবসরকে ঘিরে সরকার উচ্চ পর্যায়ের সঞ্চয়ী ও বিনিয়োগ নীতি গ্রহণ করে। ১৯৭০-এর দশক থেকে সিঙ্গাপুরের সঞ্চয়ের হার বিশ্বের সর্বোচ্চ।


title: সিঙ্গাপুরের অর্থনীতি

text: মধ্যস্থতাকারী ব্যবসা হিসেবে তরল ও তৈলের ন্যায় কাঁচামাল ক্রয় করে পুণরায় রফতানী করছে। ২০০৮-১১ সময়কালে জিডিপি’র অনুপাত ছিল আকাশচুম্বী যা ৪০০%। কার্গো আদান-প্রদানে সিঙ্গাপুর বন্দর বিশ্বের তৃতীয় ব্যস্ততম বন্দর।


title: সিঙ্গাপুরের অর্থনীতি

text: ১৯৬৫ থেকে মালয়েশিয়া থেকে স্বাধীনতা লাভের পর সিঙ্গাপুরের অর্থনীতি বেশ ছোট ধরনের ছিল। পাশাপাশি বেকারত্ব ও দারিদ্রতাও ছিল উচ্চ পর্যায়ের। ৭০ শতাংশ নাগরিক জনবহুল পরিবেশে মানবেতর জীবনযাপন করতো। শহরের বস্তিগুলোয় এক-তৃতীয়াংশ লোকের বাসস্থা ছিল। বেকারত্বের হার ১৪% ও মাথাপিছু আয় $৫১৬ মার্কিন ডলার। এছাড়াও মোট জনসংখ্যার অর্ধেক লোক অশিক্ষিত ছিল।


title: সিঙ্গাপুরের অর্থনীতি

text: ফলশ্রুতিতে সিঙ্গাপুর সরকার অর্থনৈতিক উন্নয়ন সংস্থা গঠন করে ও বিদেশ বিনিয়োগের দিকে মনোনিবেশ ঘটায়। ২০০১ সালে উৎপাদনকারী প্রতিষ্ঠানের ৭৫% বিদেশী প্রতিষ্ঠান ও উৎপাদিত দ্রব্যের ৮৫% বিদেশে রফতানী করা হয়েছিল। ১৯৯২ সালের মধ্যে দেশের মূলধন ৩৩গুণ বৃদ্ধি পায়। জীবনযাত্রার মান বৃদ্ধি পেতে থাকে ও নিম্নশ্রেণীর পরিবারগুলো মধ্যবিত্তশ্রেণীতে পরিণত হয়। ১৯৮৭ সালে জাতীয় দিবসের শোভাযাত্রার বক্তৃতায় লি কুয়ান ইউ বলেন যে, নাগরিকদের ৮০% এখন মধ্যবিত্তশ্রেণী হিসেবে দাবী করতে পারেন।


title: সিঙ্গাপুরের অর্থনীতি

text: ১৯৬০ থেকে ১৯৯৯ সালের মধ্যে দেশের গড় উৎপাদন ৮.০% ছিল। ১৯৯৯ সালে আঞ্চলিক অর্থনৈতিক সঙ্কটে এ হার ৫.৪% থাকলেও ২০০০ সালে ৯.৯% হয়। ২০০৩ সালে সার্স ছড়িয়ে পড়লে সিঙ্গাপুরেও এর প্রভাব পড়ে।


title: সিঙ্গাপুরের অর্থনীতি

text: টেলিযোগাযোগ, গণমাধ্যম, প্রতিরক্ষা, বন্দর, বিমানবন্দর পরিচালনসহ ব্যাংকিং, শিপিং, বিমান, অবকাঠামো ও আবাসন ব্যবস্থায় সরকারী প্রতিষ্ঠানগুলো অংশ নিচ্ছে। নভেম্বর, ২০১১ সালে জিএলসিভূক্ত শীর্ষ ছয়টি প্রতিষ্ঠান সিঙ্গাপুর এক্সচেঞ্জের মোট অর্থের ১৭ শতাংশ দখল করে আছে।


title: সিঙ্গাপুরের অর্থনীতি

text: জৈবপ্রযুক্তি শিল্পে সিঙ্গাপুরে শতশত মিলিয়ন ডলার বিনিয়োগ করা হয়েছে। অবকাঠামো নির্মাণ, গবেষণা অর্থ সরবরাহ ও উন্নয়নে শীর্ষস্থানীয় আন্তর্জাতিমানের বিজ্ঞানীদেরকে সম্পৃক্ত করা হচ্ছে। শীর্ষস্থানীয় ঔষধ প্রস্তুতকারী সংস্থা গ্ল্যাক্সোস্মিথক্লিন (জিএসকে), পফিজার এন্ড মার্ক এন্ড কোং সিঙ্গাপুরে কারখানা স্থাপন করেছে। ৮ জুন, ২০০৬ তারিখে জিএসকে ঘোষণা করে যে, পেডিয়াট্রিক টিকা উৎপাদনের লক্ষ্যে তারা আরও ৩০০ মিলিয়ন ডলার বিনিয়োগ করবে যা এশিয়ায় প্রথম। দেশের মোট আয়ের ৮% ফার্মাসিউটিক্যালস থেকে আসে। জাহাজ মেরামতে বিশ্ববাজারের ২০ শতাংশ দখল করেছে। নৌপরিবহণ ও তীর এলাকায় ৭০,০০০ শ্রমিক কর্মরত।


title: অ্যাডামস নদী

text: অ্যাডামস নদী হলো কানাডার ব্রিটিশ কলাম্বিয়ায় অবস্থিত ফ্রেজার নদীর একটি উপনদী। মনাশী পর্বতমালার উত্তর দিক থেকে শুরু করে দক্ষিণ দিকে প্রবাহিত হয়ে অ্যাডামস লেক ছুঁয়েছে এই নদীটির উচ্চ দিক। নিম্নতর অ্যাডামস নদী অ্যাডামস লেকের দক্ষিণ দিক থেকে শুরু করে সুসওয়াপ হ্রদ এর একবারে পশ্চিম সীমানায় গিয়ে মিলেছে। উক্ত অ্যাডামস নদীটি উত্তর আমেরিকার শক-আই স্যামন প্রজনন অঞ্চলগুলোর মাঝে অন্যতম। অক্টোবারের মাঝামাঝি সময়ে নদীটি'র জোয়ার দখা যায় এবং এই জোয়ারের কারণে নদীর কাছাকাছি মোহনায় প্রচুর শক-আই স্যামন মাছ চলে আসে। উক্ত নদীর তীরে অবস্থিত এক গর্ত বসতি বা গ্রামের (সেকোয়েপেমক) লোকেরা দীর্ঘকাল ধরে স্যামন মাছ ধরার ঐতিহ্য বহন করছে। এছাড়াও এই নদীটি জলজগ্রাম গুলোর যোগাযোগের ক্ষেত্রে এক গুরুত্বপূর্ণ ভূমিকা পালন করে।


title: অ্যাডামস নদী

text: অ্যাডামস নদীর প্রধাণ অংশ উত্তর-পূর্ব এলাকার মনাশী রেঞ্জে প্রায় ২,০০০ মিটারের হিমবাহ তৈরী করে। অ্যাডামস নদীর উচ্চ জলাভূমি দক্ষিণ-পশ্চিম দিক হয়ে টুমটুম এবং মাইকা লেকের মধ্য দিয়ে প্রবাহিত হয়ে গেছে। এই নদীর একটি নদীপ্রপাত রয়েছে। এই নদীটি টুমটুম লেকের নিচে অবস্থিত প্রপাতের উপর দিয়ে বয়ে যায়। এই নদীটি নির্দিষ্ট বিভাগে প্রতি কিলোমিটারে ৫ মিটার ঝরে প্রবাহিত হয়। এভাবে ৯৪ কিলোমিটার প্রবাহিত হবার পর নদীটি স্যুসোয়াপ-এ প্রবেশ করে।


title: অ্যাডামস নদী

text: অ্যাডামস লেক এর উত্তর-দক্ষিণ অক্ষ বরাবর প্রায় পর্যন্ত বিস্তৃত। অর্থাৎ, এর দৈর্ঘ্য ৭২ কিলোমিটার। আর এই লেকের গভীরতা সর্বোচ্চ ৪৫৭ মিটার বা ১,৪৯৯ ফুট। গভীরতার দিক থেকে এই লেকটি পৃথিবীর ২৪তম গভীর লেক নিম্নতর অ্যাডামস নদী অ্যাডামস লেকের সবচেয়ে দক্ষিণ দিক থেকে শুরু করে একটি সংকীর্ণ উপত্যকা'র মধ্য দিয়ে ১১ কিলোমিটার পর্যন্ত প্রবাহিত হয় এবং স্যুসোয়াপ লেকের কাছাকাছি স্থান দিয়ে সংকীর্ণ উপত্যাকা থেকে বেরিয়ে গেছে।


title: অ্যাডামস নদী

text: উচ্চ অ্যাডামস নদীর উপনদীগুলো হলোঃ


title: অ্যাডামস নদী

text: অ্যাডামস লেক এবং নিম্ন অ্যাডামস নদী যেসব উপনদীর অন্তর্ভুক্তঃ


title: অ্যাডামস নদী

text: সেকোয়েপেম্‌ক মানুষেরা সহস্রাব্দ থেকে অ্যাডামস নদীর উপত্যাকায় বসবাস করে আসছে। ১৯৭৭ এর প্রাদসশিক সরকারের এক গবেষণায় ছেষট্টিটি প্রমাণ পাওয়া যায় যার মধ্য দিয়ে প্রমাণিত হয় সেকোয়েপেম্‌ক মানুষেরা খ্রীষ্ঠপূর্ব ২০০০ অব্দ থেকে বসবাস করে আসছে। স্যামন অ্যাডামস নদীর তীরে অবস্থিত প্রথম জনবসতির প্রধাণ এবং গুরুত্বপূর্ণ খাদ্য ছিল।


title: অ্যাডামস নদী

text: নৃতত্ত্ববিদ জেম্‌স টাইট মনে করেন অ্যাডামস নদী অঞ্চলের মানুষেরা "সেপওয়েক্যমক" মানুষদের নিয়ে একটি উপদল গঠন করেছিল যার নাম ছিল "Sxste'lln", বর্তমানে অ্যাডামস লে ইন্ডিয়ান ব্র্যান্ড হিসেবে পরিচিত। Sxste'lln রা গ্রীষ্ম এবং শীতকালে নিম্ন অ্যাডামস নদীর বহির্গমন পথের একটি ছোট অঞ্চলে তাদের বাসস্থান সরিয়ে নিত। ১৮৬০-এর দশকের দিকে চিফ সেল-হঊট-কেন ছিলেন Sxste'lln এর নেতা। তিনি তাঁর নেতৃত্বাধীণ অন্যান্য ২০০ মানুষের মতোই গুটিবসন্ত মহামারীতে মারা যান।


title: অ্যাডামস নদী

text: যদিও সমীক্ষণকারী, শিকারীরা ১৮০০ খ্রীষ্ঠাব্দ এই জায়গাটিতে থেকেই বাস করে আসছে তবুও প্রথম ইউরোপিয়ানরা বৃহৎ আকারে প্রথম এই জায়গায় তাদের কার্যক্রম চালিয়ে আসছে। জেপি ম্যাকগোল্ড্রিক, একজন স্পোকেনের অভিজ্ঞ করাতী থেকে জানা যায় অ্যাডামস রিভার লাম্বার কোম্পানি ১৯০৯ সালে প্রতিষ্ঠিত হয়। জেপি ম্যাকগোল্ড্রিক এর কোম্পানীকে প্রথম ব্রিটশ-কলাম্বিয়া'র অভ্যন্তরীণ শীল্প কোম্পানী বলা হয়।


title: অ্যাডামস নদী

text: উচ্চ অ্যাডামস নদীর উপরে একটি ক্যাম্প গঠন হয়েছিল; গুঁড়ি কাটার সূচনা হয়েছিল টুমটুম লেকের উপর। গাছের কর্তনকৃত গুঁড়িগুলো অ্যাডামস লেকে পড়তো। পরে গুঁড়িগুলো দিয়ে তৈরী হয় লগ বুম। এবং ঐ কোম্পানি এর কর্তৃত্ব দখল করে নেয়। ১৯০৮ সালে অ্যাডামস রিভার লগিং কোম্পানি "স্পল্যাশ ড্যাম" তৈরী করেছিল যা নিম্ন অ্যাডামস নদীর বহির্গমন পথে অবস্থিত। "স্পল্যাশ ড্যাম" নামক বাঁধটির মাধ্যমে লেকের পানির উচ্চতা বৃদ্ধি পায়। যখন পর্যাপ্ত পরিমাণ গাছের গুঁড়ি বাঁধের উপর পড়তো, বাঁধের দরজাগুলো খুলে যেত এবং এর ফলে বন্যার পানিগুলো স্যুসোয়াপ লেকে চলে যেত। তবে এর কারণে স্যামন চালানে সমস্যা হতো। মূলত এই স্পল্যাশ বাঁধের কারণেই স্যামনের চালান ক্ষতিগ্রস্থ হয়।


title: অ্যাডামস নদী

text: নিম্ন অ্যাডামস নদীর উপরের মালভূমি থেকে গাছের গুঁড়ি অগ্রসর করার জন্য অ্যাডামস রিভার লাম্বার কিছু ফ্লুম তৈরী করেছিল। ফ্লুম গুলো ভাসমান গাছের গুঁড়িগুলোকে উপত্যাকার নিচে নিয়ে যেত। এদের মধ্যে সবচেয়ে বড় ফ্লুম ছিল বিয়ার ক্রীক। এটি ছিল ২৫ মিটার বা ৮২ ফুট উচ্চ এবং এটি প্রতি মাসে ৩,০০০,০০০ মিটার বা ৯,৮০০,০০০ ফুট গাছের গুঁড়ি চালান করতে পারতো।. উচ্চতার দিক থেকে এটিই ছিল উত্তর আমেরিকার সবচেয়ে বড়ো ফ্লুম। এই কাঠামোটি স্থানীয় মানুষের প্রস্থানের পরে ভেঙে ফেলা হয়ছে।


title: অ্যাডামস নদী

text: বর্তমানে গাছের গুঁড়ি চালানের জন্য অ্যাডামস নদী আর ব্যবহার হয়না।


title: অ্যাডামস নদী

text: জলের বাস্তুসংস্থানের অধিকাংশই দাবানল এবং বন দ্বারা প্রভাবিত হয়েছে, বরং এটিকে সেরাল পর্যায়ের বলে মনে করা হয়। উক্ত নদীটি বিভিন্ন গাছপালভিত্তিক অঞ্চলের মধ্য দিয়ে প্রবাহিত হয়। নদীটির উচ্চ এলাকার মধ্য দিয়ে নদীটি ইন্টেরিয়র কেডার হ্যামলক অঞ্চলে বয়ে যায়। এই বন ব্রিটিশ-কলাম্বিয়ার উপকূলীয় বনের অনুরূপ এবং এই বনে ১০০০ বছরেরও পুরানো গাছ রয়ছে।. নদীর পাশে অবস্থিত পুরানো গাছগুলো লিচেন বহন করে, যা সম্ভবত গত বরফ যুগ থেকে বিচ্ছিন্ন। উচ্চ অ্যাডামস প্লাবনভূমি জলজ অনেক প্রজাতির গাছ বহন করে। যেমনঃ কালো তুলাগাছ। নিম্ন নদী শুষ্ক ইন্টেরিয়র ডগলাস ফাইর নামক গাছপালাভিত্তিক অঞ্চল দিয়ে প্রবাহিত হয়। ইন্টেরিয়র ডগলাস ফাইর অঞ্চলে বর্তমানে পন্ডেরসা পাইন, এঙ্গল্ম্যান স্প্রুচ এবং আলপিন ফাইর প্রজাতির গাছ রয়েছে। অ্যাডামস নদীর চারপাশের এলাকা মানুষের নানারকম কার্যক্রম দ্বারা পরিবর্তন হয়ে আসছে।


title: অ্যাডামস নদী

text: অ্যাডামস নদীর শক-আই স্যামন মাছগুলো তাদের ডিম ছাড়ার স্থান থেকে থম্পসন নদী; হয়ে ফ্রেজার নদী-এ যায় এবং সেখান থেকে প্রশান্ত মহাসাগরে প্রবেশ করে। স্ট্রেইট অব্ জর্জ থেকে স্যামন মাছগুলো তিন বছর খোলা মহাসাগর, আলাস্কা এবং এলেটিয়ান আই্যান্ড-এ অতিক্রম করে। তিন বছর পর ৪,০০০ কিলোমিটার অতিক্রম করে স্যামন মাছগুলো আবার অ্যাডামস নদীতে ফিরে আসে। স্যামন মাছগুলো তাদের ভ্রমণ উজানের সময় এসে শেষ করে। ভ্রমণের মাঝে তারা আবার ফ্রেজার কেনিয় নামক একটি শাখা নদী ১৭ দিনের মধ্যে ভ্রমণ করে আসে। এসময় তারা কোনো খাবার গ্রহণ করেনা, বদলে তারা স্ট্রেইট অব্ জর্জিয়া থেকে আরহণকৃত খাদ্যগুলোর শক্তি দিয়ে তাদের কাজ চালায়।


title: অ্যাডামস নদী

text: অ্যাডামস নদীর নিচে গঠিত পাললিক নুড়ি পাথরগুলো স্যামনের বৃদ্ধির জন্য একটি আদর্শ স্থান। অ্যাডামস নদীর নিচের নুড়ি পাথরগুলোর কারণে পরিবর্তিত পানির তাপমাত্রা এবং প্রাকৃতিক Ph স্যামন মাছগুলোর বৃদ্ধির জন্য যথার্থ। অ্যাডামস নদীর নদীর নিচে অবস্থিত স্যুসোয়াপ লেককে এর অতিরিক্ত ঘনত্বের পাইকোপ্লাঙ্কটন এর কারণে বলা হয় 'নার্সারী' লেক। পাইকোপ্লাঙ্কটন ক্ষুদে স্যামন মাছগুলোর খাদ্যের একটি উৎস।


title: অ্যাডামস নদী

text: প্রতিবছরেই অ্যাডামস নদীর স্যামন মাছের চালান হয়, কিন্তু প্রতি চার বছর পর পর স্যামন মাছের এই চালান হয় আগের বছরগুলো থেকে অনেক বেশি। একে বলা হয় "প্রভাবশালী" বছর। ২০১৪ সালের প্রভাবশালী চালান ছিল অতি সাম্প্রতিক কালের প্রভাবশালী চালান। কানাডার "ডিপার্ট্মেন্ট অব ফিশারিজ এন্ড অসেন" এর তথ্য অনুসারে ১৯১৩ সালের পরে ২০১০ সালেই ফ্রেজার নদী সবচেয়ে বেশি শক-আই স্যামন চালান হয়, যার পরিমাণ ছিল ৩৪ মিলিয়ন। এদের মধ্যে ন্যূনতম ৩,৮৬৬,০০ট মাছ অ্যাডামস নদীতে তাদের ডিম পাড়ার স্থানে ফিরে এসেছিল। এমন কোনো সুস্পষ্ট কারণ নেই যার কারণে অ্যাডামস নদীতে পুনরায় অতিরিক্ত স্যামনের চালান শুরু হয়েছিল। সিমন ফ্রেজার বিশ্ববিদ্যালয়-এর এক জীববিজ্ঞানী জন রিনল্ডস বলেছেন," স্যামন মাছের সংখ্যা বের করা অত্যন্ত জটিল। এমনকি একজন বিজ্ঞানীর ক্ষেত্রেও।"


title: অ্যাডামস নদী

text: অ্যাডামস নদীর উপত্যাকায় সংখ্যায় প্রচুর পরিমাণ খচ্চর হরিণ সেই সাথে সাদা লেজের হরিণও রয়েছে অল্প সংখ্যায়। জালবিভাজিকায় (দুই নদীপ্রবাহের মধ্যস্থিত বিভাগ রেখা) কালো ভাল্লুকের সংখ্যা বেশি দেখা যায়। ভাল্লুকের সংখ্যা বৃদ্ধি পায় যখন নদীতে বেশি পরিমাণ স্যামন মাছ আসতে শুরু করে। উচ্চ নদী উপত্যকায় মুজ (আমেরিকার এধরণের বিশেষ হরিণ) বেশি দেখা যায় এবং প্রধাণ নদী উপত্যাকায় গ্রিজলি ভাল্লুক দেখা যায়। এছাড়াও এখানে বীবর (ধারালো দাঁতযুক্ত প্রাণী), বেজি এবং ভোঁদড় সহ বিভিন্ন প্রজাতির স্তন্যপায়ী প্রাণী বসবাস করে।


title: অ্যাডামস নদী

text: নদীর সম্মুখভাগে কানাডা গীজ (আমেরিকার একধরনের রাজহাঁস যার ঠোঁট এবং ঘাঁড় কালো) এবং অন্যান্য প্রজাতির রাজহাঁস দেখা যায়। বিভিন্ন ধরনের জলজ পাখিও দেখা যায় এই ভাগে। এই স্থানে পালকহীন ঈগল এবং বক দেখা যায়।


title: অ্যাডামস নদী

text: উচ্চ অ্যাডামস নদী প্রদেশিক পা্ক-এর মধ্য দিয়ে অ্যাডামস নদী ৫,৭৩৩ হেক্টর এবং রড্রিক হেইগ ব্রাউন প্রদেশিক পার্ক এর মধ্য দিয়ে ১,০৭৬ হেক্টর পর্যন্ত বয়ে গেছে। রড্রিক-কে স্যামন মাছ পর্যবেক্ষণ করার জন্য প্লাটফর্ম হিসেবে ব্যবহার করা হয়। ২০১০ সালে রড্রিক হেইগ ব্রাউন প্রদেশিক পার্ক-এ স্যামন মাছ পর্যবেক্ষণকারী মানুষের সংখ্যা ছিল ১৬০,০০ জন। হেইগ ব্রাউন ছিলেন একজন সংরক্ষণবাদী, লেখক এবং আন্ত্জাতিক প্রশান্ত মহাসাগরের স্যামন ফিশারি কমিশন এর সদস্য।


title: যৌথ নদী কমিশন

text: যৌথ নদী কমিশন হচ্ছে ভারত-বাংলাদেশ দ্বিপাক্ষিক সম্পর্কের বিষয়। ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি স্বাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়। এবং উক্ত চুক্তি অনুসারে পানিসম্পদ, সেচ, বন্যা ও ঘূর্ণিঝড় নিয়ন্ত্রণের জন্য সাধারণ আগ্রহ ও যৌথ ব্যবহারের উদ্দেশ্যে দুইটি দেশ একত্রে কাজ করার অঙ্গীকার করে। কমিশনের প্রতিবেদন ও পাঠ ১৯৭৫, ১৯৭৮ ও সবশেষে ১৯৯৬ সালের গঙ্গার জল বণ্টনের ক্ষেত্রে বিভিন্ন চুক্তিতে উপনীত হতে সাহায্য করে।


title: সাখিয়াজিন এলবেগদর্জ

text: সাখিয়াজিন এলবেগদর্জ (, জন্ম: ৮ মার্চ, ১৯৬৩) জেরেগ এলাকায় জন্মগ্রহণকারী মঙ্গোলিয়ার বিশিষ্ট রাজনীতিবিদ। বর্তমানে তিনি মঙ্গোলিয়ার রাষ্ট্রপতির দায়িত্ব পালন করছেন। এরপূর্বে দেশের প্রধানমন্ত্রী ছিলেন। মঙ্গোলিয়ায় গণতন্ত্রের প্রধান রূপকার তিনি। তাঁকে দেশের উদীয়মান অর্থনীতি বিকাশে অন্যতম প্রধান দিকপাল হিসেবে বর্ণনা করা হয়।


title: সাখিয়াজিন এলবেগদর্জ

text: পরিবারের আট ভাইয়ের সর্বকনিষ্ঠ তিনি। সীমান্তবর্তী এলাকায় ১৯৩৯ সালের খালখিন গোল যুদ্ধের প্রেক্ষিতে তাঁর পরিবার আর্দেনেত সিটিতে চলে আসেন। সেখানকার বিদ্যালয়ে অধ্যয়ন করেন ও ১৯৮১ সালে পড়াশোনা শেষ করেন।


title: সাখিয়াজিন এলবেগদর্জ

text: ১৯৮১-৮২ অর্থ বছরে আর্দেনেত কনসার্ন নামের কপার আকরিক খনি ও প্রক্রিয়াকরণ প্রতিষ্ঠানে কাজ করেন। ১৯৮২ সালে সেনাবাহিনীতে অন্তর্ভুক্ত হন। উলান ওদ নামীয় সেনাবার্তায় কবিতা পাঠান। এতে সেনা কর্তৃপক্ষ বেশ আগ্রহান্বিত হন। এরফলে ১৯৮৩ সালে সাবেক সোভিয়েত ইউনিয়নের মিলিটারী পলিটিক্যাল ইনস্টিটিউটে সেনা সাংবাদিকতা ও মার্কসবাদ-লেনিনবাদ বিষয়ে অধ্যয়ন করার সুযোগ পান। ১৯৮৮ সালে সাংবাদিকতা বিষয়ে ঐ প্রতিষ্ঠান থেকে স্নাতক ডিগ্রী লাভ করেন। এরপর উলান ওদ সংবাদপত্রে কাজ করতে শুরু করেন।


title: সাখিয়াজিন এলবেগদর্জ

text: দেশের প্রধানমন্ত্রী হবার প্রথম মেয়াদের পর ইউনিভার্সিটি অব কলোরাডো বুল্ডার্স ইকোনমিক ইনস্টিটিউটে এক বছর পড়াশোনা করেন। এরপর হার্ভার্ড বিশ্ববিদ্যালয়ে পূর্ণাঙ্গ বৃত্তি নিয়ে পড়েন। ২০০২ সালে জন এফ. কেনেডি স্কুল অব গভর্নমেন্ট থেকে জনপ্রশাসনে স্নাতকোত্তর ডিগ্রী পান।


title: সাখিয়াজিন এলবেগদর্জ

text: ২০ আগস্ট, ২০০৪ তারিখে দ্বিতীয় মেয়াদে প্রধানমন্ত্রী মনোনীত হন। এবার জোট সরকারের প্রধান হিসেবে এ দায়িত্ব পান। ২১ নভেম্বর, ২০০৫ তারিখে মার্কিন রাষ্ট্রপতি জর্জ ডব্লিউ. বুশ উলানবাটারে এলবেগদর্জের সাথে সৌজন্য স্বাক্ষাতে মিলিত হন। এ সময় তিনি তাঁর সম্বন্ধে বলেন যে, বিশ্ব গণতন্ত্রের উন্নয়নে আপনার ন্যায় ব্যক্তিদের প্রয়োজন।


title: সাখিয়াজিন এলবেগদর্জ

text: ২৪ মে, ২০০৯ তারিখে অনুষ্ঠিত রাষ্ট্রপতি নির্বাচনে ৫১.২১% ভোট পেয়ে নির্বাচিত হন। নিকটতম প্রতিদ্বন্দ্বী এখবায়ার পেয়েছিলেন ৪৭.৪১% ভোট। অতঃপর ১৮ জুন, ২০০৯ তারিখে রাষ্ট্রপতি হিসেবে শপথ নেন।


title: সাখিয়াজিন এলবেগদর্জ

text: ১৯৯০ সালে মঙ্গোলিয়ায় গণতান্ত্রিক আন্দোলনে অন্যতম প্রধান নেতা হিসেবে ভূমিকা রাখেন। এরফলে দীর্ঘ ৭০ বছর পর সমাজতান্ত্রিক শাসন ব্যবস্থা থেকে গণতন্ত্রের দিকে ধাবিত হয় মঙ্গোলিয়া। এছাড়াও, ১৯৯২ সালে দেশের খসড়া সংবিধানের সহঃউদ্যোক্তা ছিলেন যাতে গণতন্ত্রের নিশ্চয়তা ও মুক্ত বাজার অর্থনীতির দিক-নির্দেশনা ছিল। তাঁর সমর্থকদের কাছে তিনি মুক্তিযোদ্ধা এবং "গণতন্ত্রের সোনালী চড়ুই পাখী' নামে পরিচিত তিনি।


title: সাখিয়াজিন এলবেগদর্জ

text: দেশের প্রধান স্বাধীন সংবাদপত্র আর্দচিলালের প্রতিষ্ঠাতা তিনি। এছাড়াও, মঙ্গোলিয়ার প্রথম স্বাধীন টেলিভিশন সম্প্রচার কেন্দ্র প্রতিষ্ঠায় গুরুত্বপূর্ণ সহযোগিতা করেছেন।


title: সাখিয়াজিন এলবেগদর্জ

text: তাঁর শাসনামলে দূর্নীতি উৎপাটন, পরিবেশ সংরক্ষণ, মহিলাদের অধিকার নিশ্চিতকরণ, বিচারব্যবস্থা পুণঃগঠন, নাগরিক সম্পৃক্ততা, অর্থনৈতিক উদারনীতি গ্রহণ ও বেসরকারীকরণ, সম্পত্তির অধিকার, মৃতদণ্ডের সাজা বিলোপনের ন্যায় বিষয়গুলো প্রাধান্য পেয়েছে।


title: নাগেশ্বরী নদী

text: নাগেশ্বরী নদী বাংলাদেশের ময়মনসিংহ জেলার ময়মনসিংহ সদর উপজেলা, ফুলবাড়িয়া ও ত্রিশাল উপজেলার একটি নদী।


title: নাগেশ্বরী নদী

text: নাগেশ্বরী নদী বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না।


title: কাঁচামাটিয়া নদী

text: কাঁচামাটিয়া নদী বাংলাদেশের বাংলাদেশের উত্তর-পূর্বাঞ্চলের ময়মনসিংহ জেলার ঈশ্বরগঞ্জ ও নান্দাইল উপজেলার একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁচামাটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১০।


title: কাঁচামাটিয়া নদী

text: কাঁচামাটিয়া নদীটি ঈশ্বরগঞ্জ উপজেলার সোহাগী ও সরিষা বিল এবং পার্শ্ববর্তী নিচু এলাকা থেকে উৎপন্ন হয়ে ময়মনসিংহ জেলার নান্দাইল উপজেলার পুরাতন ব্রহ্মপুত্র নদীতে পতিত হয়েছে। নদীটি শুষ্ক মৌসুমে শুকিয়ে যায়।, কোথাও কোথাও মোটেই পানি থাকে না। সাধারণত ডিসেম্বর থেকে ফেব্রুয়ারি মাস পর্যন্ত পানিপ্রবাহ থাকে না। ফলে নদীটি মৌসুমি প্রকৃতির। এই নদীতে জোয়ারভাটা খেলে না।


title: কাঁচামাটিয়া নদী

text: কাঁচামাটিয়া নদীর গভীরতা ৩.৫ মিটার। নদী অববাহিকার আয়তন ২০০ বর্গকিলোমিটার।


title: গার্ল ইন মিরর

text: গার্ল ইন মিরর বা দর্পনে কণ্যা ()চিত্রকর্মটি রয় লিকতেনস্তাইন কর্তৃক ১৯৬৪ সাল অংকিত একটি পোর্সেলিন-এনামেল-অন-স্টিল পপ আর্ট চিত্রকলা, এটির আট থেকে দশটি সংস্করণ রয়েছে বলে মনে করা হয়। এটির একটি সংস্করণ ২০০৯ সালে $১৪ মিলিয়ন ডলারে বিক্রিত হয় এবং ২০১২ সালে এই বিক্রয় সংক্রান্ত একটি মামলা দায়ের করা হয়। এটির অন্য একটি সংস্করণ ২০১০ সালে $৪.৯ মিলিয়ন ডলারে বিক্রিত হয়। যদিও লিকতেনস্তাইনের অন্যান্য কর্মের মত এতে বেন-ডে ডট ব্যবহার করা হয়েছে, তবে এটি রোম্যান্স কমিক্সের থেকে সরাসরি অনুপ্রাণিত না হয়ে, নিউ ইয়র্ক সিটি সাবওয়ে দ্বারা অনুপ্রাণিত হয়ে আঁকা।


title: গার্ল ইন মিরর

text: গার্ল ইন মিররে শিল্পী তাঁর অন্যান্য চিত্রকর্মের মত বেন-ডে ডট ব্যবহার করেছেন, কিন্ত নিউ ইয়র্ক সিটি সাবওয়ে সিস্টেমে ব্যবহৃত নির্দেশনা চিহ্নগুলোর চমৎকার দর্পনের মত প্রতিফলন এটি আঁকতে তাকে অনুপ্রাণিত করেছে, যার ফলশ্রুতিতে পরবর্তীতে সিরামিকের উপর তার পরিশ্রমী কাজগুলোর দেখা মেলে। দ্বিমাত্রিকতা থাকা সত্ত্বেও, তার আঁকা ছবিতে এনামেলের সহায়তায় আরো যান্ত্রিক আবির্ভাব প্রকাশ পায়। ১৯৬৩ সালের পরে, লিকতেনস্তাইনের কমিক্স ভিত্তিক নারী "... কঠিন চেহারার, শুকনো, ভঙ্গুর এবং দেখতে সমানভাবে মডেলিশ, যেন মনে হয় এগুলো সবই একই পাত্র থেকে মেকআপ নিয়েছে।" অন্যান্য অনেকগুলোর মতই, এটি একটি বিশেষ চিত্রকর্মটি, যা এমনভাবে আঁকা হয়েছে যেখানে মেলে দেয়া চুলগুলো ক্যানভাসের প্রান্ত অতিক্রম করেছে।


title: গার্ল ইন মিরর

text: ২০০৯ সালে এই চিত্রকলার একটি সংস্করণ অনুমতি ছাড়া বিক্রয় করার কারণে একটি আইনি বিতর্ক দেখা দেয়। এই কাজের আরেকটি সংস্করণ ক্রিস্টির (নিউ ইয়র্ক, রকফেলার প্লাজা) পোস্ট যুদ্ধের নিলামে বিক্রি হয়েছিল এবং একই সন্ধায় ১০ই নভেম্বর, ২০১০ সালে এটি $৪৮,৯৮,৫০০ (প্রিমিয়াম) বিক্রি হয়, যদিও এটি শুধুমাত্র $ ৩-৪ মিলিয়নের মধ্যে বিক্রি করার আশা করেছিল। অধিকাংশের মতে, "আয়নার মধ্যে মেয়ের" আটটি সংস্করণ রয়েছে। যাইহোক, রয় লিকতেনস্তাইন ফাউন্ডেশনের ক্লেয়ার বেল বলেন যে, "লিও কাস্টেলি গ্যালারি পরিসংখ্যার রেকর্ড অনুযায়ী ১৯৬০ সালে যেখানে লিকতেনস্তাইন দেখিয়েছেন সেখানে বলা হয়েছে যে, এই কাজের ১০টি সংস্করণ থাকতে পারে, তাদের মধ্যে কিছু মূল প্রমাণাদি রয়েছে।" একটি সংস্করণ ২০০৮ সালে নিউ ইয়র্কে গাগোসিয়ান গ্যালারিতে প্রদর্শিত হয়। এই কাজের পূর্ববর্তী তিনটি নিলামে যথাক্রমে বিক্রয় হয়েছিল: ৫ই মে, ১৯৮৬ সালে সাদ্যবেইস নিউ ইয়র্কে $১,০০,০০০ ইউএসডি (হাম্মার), ৪ই মে, ১৯৮৭ সালে সাদ্যবেইস নিউ ইয়র্কে $১,৫০,০০০ ইউএসডি (হাম্মার), এবং ১৫ই মে, ২০০৭ সালে সাদ্যবেইস নিউ ইয়র্কে $৩৬,০০,০০০ ইউএসডি (হাম্মার)/$৪০,৭২,০০০ (প্রিমিয়াম)।


title: গার্ল ইন মিরর

text: ১৮ই জানুয়ারি, ২০১২ সালে ম্যানহাটানের নিউ ইয়র্ক স্টেট কোর্টে একটি মামলা দায়ের করা হয় যা আগে দুই ফেডারেল মামলার সাথে সম্পর্কিত ছিল। চিত্রকলার অবস্থার সম্মতির অভাব এবং প্রতারণামূলক মিথ্যা বর্ণনা উভয়ই মামলার অভিযোগ ছিল। মামলাটি ছিল $১০ মিলিয়নের শাস্তিমূলক ক্ষতিপূরণসহ, $১৪ মিলিয়ন ডলারের। ৯৩ বছর বয়সী জান কাউলেস দাবি করে যে, ২০০৮ সালে তার ছেলে নিউ ইয়র্ক আর্ট ডিলার চার্লস কাউলেস, তার অনুমতি ছাড়া "আয়নার মধ্যে মেয়ে" চিত্রকলাটির একটি সংস্করণ বিক্রি জন্য ল্যারি গাগোসিয়ানে স্থানান্তরিত করে। মামলাতে দাবি করা হয় যে, গাগোসিয়ানে জালিয়াতির মাধ্যমে চিত্রকলার ক্ষতিগ্রস্ত করা হয়েছে। ২০০৯ সালের আগস্ট ও ডিসেম্বরের মধ্যে একে $২ মিলিয়নে বিক্রি করা হয় এবং এতে $১ মিলিয়ন কমিশন চার্জিং পরিবর্তে, $৩ মিলিয়ন বা উপরে বিক্রি করলে আনুমানিক নিম্নে $৫,০০,০০০ কমিশন দেওয়া হবে। ২০০৮ সালের গ্রীষ্মের সময় "রয় লিকতেনস্তাইন: গার্লস" গাগোসিয়ান গ্যালারিতে প্রদর্শনীতে দেখানো হয়, ফলস্বরূপ, গ্যালারিতে "আয়নার মধ্যে মেয়ে" দুটি সংস্করণের একটি এক পর্যায়ে ক্ষতিগ্রস্ত হয়। কাউলেস সংস্করণের নোটে কোন ক্ষতির সম্ভাবনা পাওয়া যায়নি এবং গাগোসিয়ানের কাজের আন্তর্জাতিক মার্কেটিং অক্ষত অবস্থায় সাথে সামঞ্জস্যপূর্ণ ছিল।


title: গার্ল ইন মিরর

text: দ্য নিউ ইয়র্ক টাইমস জানায় যে, "তার নিজের জেনেরিক উদ্ভাবন এবং তার আবেগ যেমন জ্বলন্ত রূপের ক্ষমতা, নির্দোষ চিত্রসমূহ দ্বারা আমেরিকান মেয়ের প্রশংসা করে", এটি ছিল লিকতেনস্তাইনের ক্ষমতা একটি উদাহরণ। একটি ছোট টুকরার আয়নার ছবিতে একটি শিল্পসম্মত উদ্দেশ্য কাজ করে। "অসাধারণ ধারার মত ... আয়নাতে মেয়ের (গার্ল ইন দ্য মিরর, ১৯৬৪) আধা প্রতিফলিত মুখ থেকে পতনশীল চুলের সংযোগ ... যা কাটা, বিশ্লেষণ, এবং ঐক্যবদ্ধ, সব কিছুর একটাই লক্ষ্য তা হচ্ছে বোধকের খণ্ডাংশ তীব্রতর করা।"


title: চাই ত্ররং-রং

text: চাই ত্ররং-রং (জুন ১৩, ১৯৩৫ - জানুয়ারি ১১, ২০১৪) যাকে কখনো কখনো ইংরেজিতে ত্ররং চাই বলেও সম্বোধন করা হয়ে থাকে, তিনি ছিলেন তাইওয়ানের একজন রাজনীতিবিদ। তিনি সংসদ বা ল্যাজিসল্যাটিভ ইয়্যান এবং চীন প্রজাতন্ত্র (তাইওয়ান) ন্যাশনাল লেজিসলেটিভ পরিষদের সদস্য ছিলেন।


title: চাই ত্ররং-রং

text: তাইওয়ানে জন্মগ্রহণকারী চাই যুক্তরাষ্ট্র হতে মাস্টার্স এবং ডক্টরেট ডিগ্রী অর্জন করেন। গণতন্ত্রকামী নেতা হিসাবে তিনি দ্য এসোসিয়েশন ফর এ প্লেবিস্বাইট (Association for a Plebiscite) বা গণভোটের জন্য একটি পরিষদ গঠন এবং ফরমোসা টেলিভিশন (Formosa TV) প্রতিষ্ঠা করেন।


title: চাই ত্ররং-রং

text: গণতান্ত্রিক প্রগ্রেসিভ পার্টি (ডিপিপি) একজন সদস্য হিসাবে চাই একাধিকবার জাতীয় পর্যায়ের বিধানকর্তা বা আইন-প্রণেতা সদস্য নির্বাচিত হন। যদিও প্রতিবারই তাকে হারতে হয়েছে তবে তিনি ডিপিপি সভাপতির পদ নির্বাচনে তিনবার প্রতিদ্বন্দিতা করেন।


title: চাই ত্ররং-রং

text: চাই ত্ররং-রং তাইওয়ানের চাইয়্যাই কাউন্টি অঞ্চলের বর্তমান বুদাই এলাকায় ১৯৩৫ সালের জুন মাসের ১৩ তারিখ জন্মগ্রহণ করেন। সে সময় পর্যন্ত তাইওয়ান ছিল জাপানের অধিকৃত অঞ্চল। দ্বিতীয় বিশ্ব যুদ্ধের পর তার পিতা চাইয়্যাই কউন্টি আঞ্চলিক পরিষদের সদস্য হিসাবে দুইবার দায়িত্ব পালন করেন।


title: চাই ত্ররং-রং

text: ন্যাশনাল তাইনান ফার্স্ট সিনিয়র হাই স্কুল হতে পড়াশুনা শেষে তিনি পলিটিক্যাল সাইন্স পড়ার উদ্দেশ্যে ভর্তি হন ন্যাশনাল তাইওয়ান ইউনিভার্সিটিতে (এনটিইউ)। পরে তিনি আইনবিদ্যাকে তার মূল পাঠ্য বিষয় হিসাবে গ্রহণ করে ১৯৫৮ সালে এনটিইউ কলেজ অব ল’ হতে স্নাতক ডিগ্রী অর্জন করেন। অতঃপর তাকে বাধ্যতামূলকভাবে সেনাবাহিনীতে যোগ দিতে হলে সেখানে তিনি ১৬ মাস নিয়োজিত ছিলেন।


title: চাই ত্ররং-রং

text: ১৯৬০ সালে চাই মার্কিন যুক্তরাষ্ট্রে পাড়ি জমান এবং ইউনিভর্সিটি অব ত্যান্নেসি হতে পলিটিক্যাল সায়েন্স বিষয়ে স্নাতকোত্তর ডিগ্রি লাভ করেন। তাইওয়ানের স্বাধীনতা আন্দোলনে অংশগ্রহণ করার ফলে কুমিনথাঙ্গস্ ব্লাক লিস্টে চাইয়ের নাম তালিকাভুক্ত হওয়ায় তিনি তাইওয়ানে ফিরে যেতে পারছিলেন না। ইত্যবসরে তিনি সেখানে অধ্যয়ন অব্যাহ রাখেন এবং ইউনিভার্সিটি অব সাউদার্ন ক্যালির্ফোনিয়া হতে ১৯৬৯ সালে ডক্টরেট ডিগ্রী অর্জন করেন। (4) ১৯৮৬ সালে তিনি সিটি ইউনিভার্সিটি অব নিউ ইর্য়কের অধ্যাপক পদে নিযুক্তি লাভ করেন।


title: চাই ত্ররং-রং

text: চাই ১৯৭০ সালে ওয়ার্ল্ডস ইউনাইটেড ফরমোসেন্স ফর ইনডিপেন্ডেন্স (ডাব্লিউইউএফআই) গঠন করলে তিনি তার সভাপতি নিযুক্ত হন। অতপর ১৯৮২ সালে তিনি ফরমোসান এসোসিয়েশন ফর পাবলিক এফেয়ার্স (এফএপিএ) গঠন করলে সেখানেও সভাপতির দায়িত্ব পালন করেন।


title: চাই ত্ররং-রং

text: একটি শেষকৃত্যানুষ্ঠানের অজুহাতে চাই ১৯৯০ সালের জুন মাসে তাইওয়ানে প্রত্যাগমন করেন। তাকে একটি নতুন পাসপোর্ট প্রদান করা হয় এবং প্রত্যাবর্তনের স্বল্প সময়ের ব্যবধানে তিনি ডেমোক্রেটিক প্রগ্রেসিভ পার্টিতে (ডিপিপি) যোগদান করেন। তিনি একটি গণভোটের জন্য দ্য এসোসিয়েশন ফর এ প্লেবিস্বাইট (ঐতিহ্যবাহী চীনা ভাষায়: 公民投票促進會; পরিমার্জিত চীনা ভাষায়: 公民投票促进会; ফিনিন প্রতিবর্ণীকরণ: Gōngmín Tóupiaò Cùjìnhùi) গঠন করেন নভেম্বর মাসে। সংগঠনটির উদ্দেশ্য ছিল জনগণের চাহিদানুযায়ী সংস্কার।


title: চাই ত্ররং-রং

text: চাই ১৯৯২ সালে চাইয়্যাই শহরের প্রতিনিধি হিসাবে নাগরিক পরিষদের সদস্য নির্বাচিত হন। ১৯৯৫ সালে কুউমিনটাঙ্গের ভিনসেন্ট সিইউর সাথে প্রতিদ্বন্দিতায় পরাজিত হলেও তিনি ১৯৯৭ সালে লেজিসল্যাটিভ ইয়্যানের উপ-নির্বাচনে বিজয় লাভ করেন এবং এর পরে ১৯৯৮, ২০০১ এবং ২০০৪ সালেও বিজিত হন।  চাই এ পদে দায়িত্ব পালন কালে জাতীয় প্রতিরক্ষা, প্রবাসে স্বদেশী বিষয়াদি এবং পররাষ্ট্র বিষয়ক পরিষদের সাথে জড়িত ছিলেন।


title: চাই ত্ররং-রং

text: তিনি চেন শুই-বিয়ান প্রশাসনের স্থানীয়করণ নীতিকে সমর্থন করতেন। ২০০৫ সালে প্রাথমিক স্কুলের ওয়ার্কবুকের পিছনের মলাটে হতে “এবাববোর্ড চাইনিজ” বিষয়ের আলোচনা (চীনা ভাষায়: 堂堂正正的中國人; দ্বিতীয় বিশ্ব যুদ্ধের পরে শাসনকারী চিয়াং কাই-সেক কর্তৃক প্রবর্তীত একটি চীনা জাতীয়তাবাদী ধারা) রহিত করতে তিনি শিক্ষা মন্ত্রণালয়ের প্রতি আহ্বান জানিয়ে ছিলেন।  গণপ্রজাতন্ত্রী চীনের এন্টি-সেকশান ল’ অব দ্য পিপলস রিপাবলিক অব চায়না’র বিপরীতে চাই এবং বিধান সভার অপর সদস্য চুয়াং হাই-চী যৌথ ভাবে এন্টি এ্যানেক্সেশান ল’ প্রস্তাব করেন।


title: চাই ত্ররং-রং

text: প্রখ্যাত ফার্মাকোলজিস্ট চেন- ইউয়ান লি কর্তৃক অনুমোদিত হওয়া সত্বেও ১৯৯৬ সালে ডিপিপি সভাপতি পদের নির্বাচনে পরাজিত হন চাই। অতপর, ২০০৫ সালে ডিপিপি চেয়ারপার্সন হিসাবে টেসেঙ্গ-চেঙ্গ এর পদত্যাগের ফলে দল পরিচালনার সুযোগ পুনরায় চলে আসে চাইয়ের হাতে। দলে প্রার্থীতা নথিভূক্ত করার ক্ষেত্রে তিনি ছিলেন সর্বাগ্রে।


title: চাই ত্ররং-রং

text: যে তিনজন প্রার্থীতা নথিভুক্ত করেন তাদের মধ্যে চাই একজন। তিনি ছিলেন সহ-সভাপতি এন্নেথি লু এবং পররাষ্ট্র মন্ত্রী মার্ক চেনের সমর্থিত প্রার্থী। নিবার্চনটি অনুষ্ঠিত হয় ২০০৬ সালের জানুয়ারিতে। তাতে চাইয়ের প্রাপ্ত ৩৬% ভোটের বিপরীতে ৫৪% ভোট পেয়ে বিজয়ী হয় প্রেসিডেন্সিয়াল দপ্তরের প্রাক্তন সাধারণ সম্পাদক ইউ শাই-কুন।


title: চাই ত্ররং-রং

text: ২০০৮ সালে প্রেসিডেন্সিয়াল ইলেকশানে ফ্রাংক হিসি হেরে যাওয়ার পর ডিপিপি প্রার্থী হিসি দলের চেয়ারম্যান পদ হতে পদত্যাগ করেন এবং সভাপতি পদের জন্য নির্বাচনের তারিখ ঘোষণা করেন। এতে চাই তার প্রার্থীতা ঘোষণা করেন ১৪ এপ্রিল।


title: চাই ত্ররং-রং

text: যদিও ডিপিপি দলের সকল প্রকার সংঘাতের অবসান করতে ২০০৬ সালে একটি বিধিমালা পাশ করা হয়,  (১৩) কিন্তু দলের প্রাক্তন সদস্যগণের মাঝে অতীতের সংঘাত সমূহের প্রভাব তখনো ছিল বর্তমান এবং প্রেসিডেন্সিয়াল নির্বাচনে ডিপিপির পরাজয়ে এটি একটি বড় ভূমিকা পালন করে। একদিকে চাই এবং কো কোয়াং-মিন যৌথ ভাবে দলের নীতি সমূহের সংস্কারের উপর জোর দিলে অপরপক্ষে থিসাই ল্যাং-ওয়েন দলের অতীতের সমস্যা সমূহের ক্ষেত্রে পারস্পরিক সহযোগিতা এবং পার্টিকে সমর্থন করার মত ভিত্তি সমূহের উপর দৃষ্টি দিতে আহ্বান জানান।


title: চাই ত্ররং-রং

text: তাইনান সিটি মেয়র হসু থাইন-টিসয়্যা সমর্থীত প্রার্থী হওয়া সত্বেও মে মাসে চাই নির্বাচনী লড়াই হতে সরে দাড়ানোর সিদ্ধান্ত নেন এবং অপর প্রার্থী কো ওয়াং-মিনকে সমর্থন জানান। নির্বাচনে প্রার্থীতা প্রত্যাহারের অানুষ্ঠানিক সময় অনেক আগে অতিবাহিত হয়ে যাওয়ার পরও তিনি প্রার্থীতা প্রত্যাহারের ঘোষণা দেয়ার ফলে নির্বাচনে তিনি ৫% ভোট পান।


title: চাই ত্ররং-রং

text: চাই হৃদরোগে আক্রান্ত হয়ে ২০১৪ সালে ১১ জানুয়ারি তারিখ মৃত্যুবরণ করেন।.


title: এম-১০৫ (মিশিগান হাইওয়ে)

text: এম-১০৫ হল যুক্তরাষ্ট্রের মিশিগান অঙ্গরাজ্যের থাম্ব অঞ্চলের একটি প্রাক্তন রাজ্য ট্রাঙ্কলাইন মহাসড়ক। এটি পাপলের এম-৫৩ এবং এলক্টনের কাছে এম-৮৩ (বর্তমানে এম-১৪২) এর মধ্যে সংযোগ স্থাপনকারী রুট হিসাবে ব্যবহৃত হয়েছিল। রুটটি ১৯২০ এবং ১৯৩০ এর দশকে ব্যবহৃত হয়েছিল, যা পরবর্তিতে আর রাজ্য মহাসড়ক হিসাবে পুনঃপ্রতিষ্ঠিত হয়নি।


title: এম-১০৫ (মিশিগান হাইওয়ে)

text: পাপলের ক্ষুদ্র কমিউনিটিতে এম-৫৩ (ভ্যান ডেকি রোড) ব্যাটএক্সসের দিকে পূর্ববাঁক নেওয়ার ঠিক আগে এম-৫৩ এর একটি সংযোগস্থল থেকে শুরু হয়েছে। রাস্তাটি টিনবাগ রোড নামে প্র্রথমে উত্তরদিকে, তারপর উত্তরপশ্চিম দিকে এগিয়ে গিয়ে পিনবাগ নদী অতিক্রম করেছে। এরপর স্টেইন রোডের সাথে সংযোগ স্থাপন করে এবং পরে এম-১০৫ উত্তর দিকে গ্রাম ও কৃষি অঞ্চলের মধ্য দিয়ে প্রায় তিন মাইল এগিয়ে গিয়ে, এলক্টন এর কয়েক মাইল পূর্বদিকে এম-৮৩ (পিজিয়ন রোড) এর সাথে সংযোগ স্থাপন করে শেষ হয়েছে। এটি এম-৫৩ ও এম ৮৩ এর মধ্যে সংযোগস্থানকারী একটি সংক্ষিত সংযোগ মহাসড়ক।


title: এম-১০৫ (মিশিগান হাইওয়ে)

text: এম-১০৫ মানচিত্রে প্রথম ১৯২৮ সালে সংযোজন করা হয় এবং ১৯৩৯ সাল পর্যন্ত রাজ্য নিয়ন্ত্রিত মহাসড়ক হিসাবে ব্যবহৃত হয়। ১৯৩৯ সালে রাস্তাটি স্থানীয় নিয়ন্ত্রনে ছেড়ে দেওয়া হয় এবং রাজ্য মহাসড়কের তালিকা থেকে বাদ দেওয়া হয়। এরপর থেকে এ নাম আর ব্যবহার করা হয়নি।


title: গ্রিল (অলঙ্কার)

text: গ্রিল হলো হিপ হপ সংস্কৃতিতে ব্যবহৃৎ একধরণের অলঙ্কার যা দাঁতে পরা হয় বা লাগানো হয়। গ্রিল সাধারণত সেইসব ধাতু দিয়ে বানানো হয় যেগুলো সহজেই অপসারণ করা যায়। ১৯৮০ সাল থেকে হিপ হপ শিল্পীরা গ্রিল ব্যবহার শুরু করেছে। ১৯৯০ সালে নিউ ইয়র্কের হিপ হপ সংস্কৃতিতে গ্রিলের ব্যবহারের পর থেকে এটি জনপ্রিয় হয়ে ওঠে, ২০০০ সালে দক্ষিনীয় হিপ হিপ এবং মূলধারার পপ সংস্কৃতিতে গ্রিল যুক্ত হবার পর এটি আরও অনেক বেশি জনপ্রিয় হয়ে ওঠে। যদিও ব্যবহারকারীগণ তাদের দাঁতের ইম্প্রেশনের জন্য গ্রিল লাগায়, তবুও দীর্ঘমেয়াদী গ্রিল গুলো দাঁতের জন্য নিরাপদ কিনা তা জানা যায়না।


title: গ্রিল (অলঙ্কার)

text: গ্রিল সাধারণত কিছু ধাতু দিয়ে তৈরী করা হয়া (প্রায়ই রূপা, সোনা অথবা প্লাটিনাম দিয়ে)। ধাতুগুলো অনেক সময় মূল্যবান পথর দিয়ে খচিত থাকে; এরা সধারণত অপসারণযোগ্য। তবে অনেকসময় গ্রিলগুলো দাঁতের সাথে স্থায়ীভাবে লেগে থাকে। স্বর্ণের গ্রিল গুলো ১০ ক্যারট থেকে ২৪ ক্যারট স্বর্ণ দিয়ে তৈরী হতে পারে। স্বর্ণ'র গ্রিলগুলোকে সাদাটে হলুদ, সাদা অথবা গোলাপী রঙের করা যায়।


title: গ্রিল (অলঙ্কার)

text: গ্রীল যেকোনো জায়গা থেকে ১০০ থেকে ১০০০ ডলারের মধ্যে ক্রয় করা যায়। গ্রিলের মূল্য নির্ভর করে কী ধাতু দিয়ে বানানো হয়েছে এবং কয়টি দাঁতে ব্যবহার করা হবে তার উপর।


title: গ্রিল (অলঙ্কার)

text: ২০০৬ সাল থেকে ১৮-৩৫ বছরের আফ্রিকান-আমেরিকান হিপ হপ শ্রোতা পুরুষরা প্রায়ই তাদের দাঁতে গ্রিল ব্যবহার করতো। একজন ভষ্যকার যুক্তি দিয়েছিলেন যে, গ্রিল কখনো মূলধারার পপ সঙ্গীতে এত জনপ্রিয় হয়ে উঠবেনা। যাই হোক, বর্তমানে নারী-পুরষের অনেকেই গ্রিল ব্যবহার করে থাকে। এমনকি যারা হিপ-হপ সংস্কৃতির কোনো সদস্য নয় তারাও গ্রিল ব্যবহার করে, যেমনঃ ম্যারিলিন ম্যানসন এবং বিলিংক-১৮২-এর ট্রাভিস বার্কার। অ্যাভেঞ্জড সেভেনফোল্ড ব্যান্ড এর অনেক সদস্যই বর্তমানে উন্নত গ্রিল ব্যবহার করে। "কামিং আনডান" নামক একটি ভিডিও গানে জনাথন ডেভিস এক জোড়া গ্রিল ব্যবহার করেছিল। চেজ ডেথ মেটাল ব্যান্ড ইপিকার্ডিঅ্যাটমি ব্যন্ডের একজন ড্রামার "মিলান মসকন"- মনে করেন, গ্রিল গুলো তার হিপ হপ গানের জন্য অনুপ্রেরণা। গ্রিল মূলধারার এবং নেটওয়ার্ক টেলিভিশনের নজর কেড়েছে ২০১২ সালের সামার অলিম্পিকে যখন সাঁতারু রায়ান লোচি আমেরিকান পতাকার পাথরের গ্রিল ডিজাইনের সাথে ছবি তুলেন। শেষ প্রতিযোগিতার পর থেকে রায়ান লোচি হীরকের গ্রিল ব্যবহার করে আসছেন।


title: গ্রিল (অলঙ্কার)

text: দাঁতে মায়ান তুরপুন কালো পাথরের টুকরোর সাথে রত্ন পরা একটি বহুদিনের হিপ হপ সংস্কৃতি। হিপ হপ শিল্পীরা ১৯৮০-এর দশক থেকেই গ্রিল ব্যবহার করা শুরু করেছে। নিউ ইয়র্কের এডি প্ল্যাইন যিনি এডির স্বর্ণের দাঁত কোম্পানির মালিক, তাকে মানষের মধ্যে গ্রিলের ঝোঁকের জন্য দায়ী করা যায়। হিপ হপ শিল্পী ফ্যাভর ফ্ল্যাভ-এর জন্য এডি প্ল্যাইন স্বর্ণের গ্রিল ক্যাপ বানাতো। পরবর্তীতে তিনি র‌্যাপার বা হিপ হপ শিল্পী বিগ ড্যাডি কেইন এবং কুল জি. র‌্যাপ এর জন্যও স্বর্ণের গ্রিল বানানো শুরু করেন। পরবর্তীতে এডি প্ল্যাইন আটলান্টাতে চলে যান। সেখানে গিয়ে তিনি আরও জনপ্রিয় হিপ হপ শিল্পীদের (আউটকাস্ট, গুডি মব, লুডাকরিস এবং লিল জন) জন্য গ্রিলের ডিজাইন করা শুরু করেন। স্লিক রিক, একজন বিখ্যাত লেখক যিনি গ্রিলের জনপ্রিয়তার জন্য অবদান রেখছেন।


title: গ্রিল (অলঙ্কার)

text: গ্রিল দক্ষিণ আমেরিকার কিছু এলাকায় যেমনঃ হিউস্টন এবং মেম্ফিসে অনেক জনপ্রিয়তা পেয়েছিল। এমনকি আমেরিকা ছেড়েও অন্যান্য জায়গায় গ্রিলের জনপ্রিয়তা বেড়ে ওঠে। ২০০০ সালে ডার্টি সাউথ র‌্যাপারস নামক একটি র‌্যাপ দলও গ্রিলের জনপ্রিয় হয়ে ওঠার ক্ষেত্রে ব্যাপক ভূমিকা পালন করে। এই সময় থেকে গ্রিল ক্রমান্বয়ে জনপ্রিয় হয়ে উঠতে শুরু করে। এর মধ্যে ২০০৫ সালে "গ্রিলজ" নামক একটি জনপ্রিয় একটি গানের শিল্পীদের সবাই একটি দাঁতে গ্রিল পরেছিল; গানটি খুব জনপ্রিয়ছিল। এছাড়াও পল ওয়াল এর গান গুলোতে সে গ্রিল পরতো। পল ওয়াল তার র‌্যাপ সঙ্গীত এবং গ্রিলের ব্যবসার জন্য জনপ্রিয় ছিল।


title: গ্রিল (অলঙ্কার)

text: ২০১০-এর দশকে গ্রীলের জনপ্রিয়তা বেড়ে যায় কারণ, ডলি কাহেন, ফ্রেঞ্চ গ্রিল নির্মাতা  রিহানা, কারা ডেলিভিংনে, এবং রিটা ওরা'র জন্য কাস্টম ওরাল অলঙ্কার তৈরী করেছিলেন। ২০১৫ সালে ডিজে খালেদ "গোল্ড স্লাগস" নামক একটি গান তৈরী করেছিল যা গ্রিলের উপর ভিত্তি করেই তৈরী হয়েছিল। গোল্ড স্লাগস গ্রিলের মতোই ব্যবহার করা হয়।


title: গ্রিল (অলঙ্কার)

text: নিউ জার্সি'র এর একজন উদ্যোক্তা ব্রায়ান রবার্টস এক ধরনের গ্রিলের পরিবর্তিত সিরিজ সাশ্রয়ী দামে বিক্রি শুরু করেন। ব্রায়ানের এর এই পরিবর্তিত সিরিজটি ইন্টারনেট স্যান্সেশন হয়ে উঠেছে। তার সাশ্রয়ী দামে বিক্রিত গ্রিলের পরিবর্তিত সিরিজ প্রচুর প্রশংসা পায়।


title: গ্রিল (অলঙ্কার)

text: প্রথমদিকের গ্রিলগুলো খুব সহজে তুলে ফেলা যেতনা। তাই বর্তমানে দাঁতের ছাঁচের মতো করে দামি গ্রিল তৈরী করা হয়। আরো দামি গ্রিলের ক্ষেত্রে একজন ডেন্টিস্ট দাঁতের ছাঁচের মাপ নিয়ে নেয় অ্যালজিনেট-এর সাহায্যে। এলেজিনেট নেগেটিভ দ্বারা একটি বাদামি পাথরের সাহায্যে দাঁতের ছাঁচ তৈরী করা হয়। তারপর বাদামি পাথরটি গ্রিলগুলোকে দাঁতের সাথে লাগানোর জন্য ব্যবহার করা হয়। কম দামি গ্রিলের ক্ষেত্রে একজন অলঙ্কার দোকানদার ডেন্টাল পুট্যি-তে কামড়ানোর পর গ্রিল ক্রেতার দাঁতের ছাঁচ নেয়। এভাবে দোকানি নিজে নিজে একটি গ্রিল বানিয়ে দেয়। এরকম গ্রিলগুলো বেশি আরামদায়ক নয়। অনেক সময় স্বর্ণ দোকানদাররা কোনো লাইসেন্স ছাড়া এগুলো তৈরী করে বলে তাদের জরিমানা করতে হয়।


title: গ্রিল (অলঙ্কার)

text: ২০০৬ সালের জুন মাসের আমেরিকান ডেন্টাল এসোসিয়েশনের এক গবেষণা অনুসারে বলা হয়েছে দীর্ঘমেয়াদী গ্রিলগুলো নিরাপদ কিনা তার কোনো নিশ্চয়তা নেই। আমেরিকান ডেন্টাল এসোসিয়েশন অনুযযায়ী গ্রীলগুলো যদি ভালো করে দাঁতে লাগে এবং থেমে থেমে ব্যবহার করা হয় তবে ব্যবহারকারীগণের দাঁতের ঝঁকি কম থাকে। বেজ মেটাল দিয়ে তৈরী গ্রিলগুলো মানুষের জ্বালাতন এবং এলার্জির কারণ হতে পারে। কোনো গ্রিলে যদি ব্যাক্টেরিয়া থাকে এবং গ্রিলটি যদি দীর্ঘদিন ব্যবহার করা হয় তবে দাঁতের ক্ষয়, মাড়ির রোগ এবং হাড়ের ক্ষয় পর্যন্ত হতে পারে। আলাবামা, জর্জিয়া এনং টেক্সাসে স্বাস্থ ঝুঁকি এবং পীড়াদায়ক হবার কারণে গ্রিল ব্যবহার নিষিদ্ধ করা হয়েছে।


title: গ্রিল (অলঙ্কার)

text: অন্যান্য হিপ হপ ফ্যাশনের মতো গ্রিলও সমালোচিত হয়ে আসছে। কিছু ভাষ্যকার এর নিন্দা করছে কারণ এর দাম অনেক, এটি অনেক জাঁকালো এবং গ্রিল প্রদর্শনীর জন্যে গরীব যুবকরাও প্রচুর মূল্য খরচ করে এটি ব্যবহার করছে যার ফলে পরিবারে আর্থিক সমস্যা দেখা যাচ্ছে।


title: ব্যক্তিগত উন্নয়ন

text:
ব্যক্তিগত উন্নয়ন () সম্বন্ধীয় কার্যক্রমে যেগুলো অন্তর্ভুক্ত হয় সেগুলো হচ্ছে অনন্যতা এবং সচেতনতা বৃদ্ধি, সম্ভাবনা এবং বিশেষ দক্ষতা গঠন, মানব সম্পদ বা আত্মিক মূলধন বৃদ্ধি এবং কর্মের সামর্থ্য বৃদ্ধি করা এবং সহজ করা, জীবনের গুণাবলীকে প্রবল করা এবং স্বপ্নগুলো এবং উচ্চাকাঙ্ক্ষাগুলোর স্পষ্ট উপলব্ধি ঘটানো যাতে সেগুলো কাজে লাগানো যায়, ধারণাটি কেবলমাত্র আত্ম-সহায়তার মধ্যে সীমিত নয়, বরং রীতি এবং অরীতি কার্যক্রমগুলো অন্তর্ভুক্ত যাতে অন্যান্যদেরকেও উন্নত করার জন্য ভূমিকা নেওয়া যায় যেমন শিক্ষক, নির্দেশক, পরামর্শদাতা, ব্যবস্থাপক, জীবন শিক্ষক বা গুরু। যখন প্রতিষ্ঠানগুলো প্রসঙ্গে ব্যক্তিগত উন্নয়ন জায়গা নেয় বা অবস্থান করে, ইহা সুপারিশ করে পদ্ধতি, কার্যক্রম, সরঞ্জাম, প্রযুক্তি এবং নির্ধারণ প্রণালী যা সংগঠনগুলোর কর্মচারী পর্যায়ে ব্যক্তিগত উন্নয়নকে সমর্থন করে। অনন্যতা মানে ভিন্ন নয়, একই অবস্থার মতন, যেমন আছে তেমন অবস্থায় বিরাজ করা।
ব্যক্তিগত উন্নয়ন অন্তর্ভুক্ত করে পরবর্তী কার্যক্রমগুলো:


title: ব্যক্তিগত উন্নয়ন

text: ব্যক্তিগত উন্নয়ন আরও সংযুক্ত করতে পারে অন্যান্য লোকজনের উন্নয়নকে। ইহা হয়ত ভূমিকার মাধ্যমে জায়গা নিতে পারে যেমন একজন শিক্ষক বা গুরু অথবা একটি ব্যক্তিগত দক্ষতায় (যেমন নির্দিষ্ট গুণসম্পন্ন ব্যবস্থাপকগণ যারা কর্মচারীদের কাজের সম্ভাবনা বিকশিত করার দায়িত্বে থাকেন) বা একটি পেশাদারি সেবা (যেমন প্রশিক্ষণ, নির্ধারণ বা গৃহে শিক্ষা দেওয়া)।


title: ব্যক্তিগত উন্নয়ন

text: স্বকীয় বিকাশ এবং অন্যান্যদের উন্নয়ন ছাড়াইয়া, ব্যক্তিগত উন্নয়ন হচ্ছে অনুশীলন এবং গবেষণার একটি ক্ষেত্র। একটি অনুশীলন ক্ষেত্র রূপে ইহাতে অন্তর্ভুক্ত ব্যক্তিগত উন্নয়ন পদ্ধতিগুলো, শিক্ষণীয় অনুষ্ঠানগুলো, নির্ধারণ ব্যবস্থাগুলো, যন্ত্রগুলো এবং কৌশলগুলো। একটি গবেষণা ক্ষেত্র রূপে ব্যক্তিগত উন্নয়নের আলোচনা বিষয়গুলো ক্রমবর্ধমান ভাবে প্রকাশ পাচ্ছে বৈজ্ঞানিক সাময়িকীগুলোতে, উচ্চতর শিক্ষা পর্যালোচনায়, ব্যবস্থাপনা সাময়িকীগুলোতে এবং ব্যবসায়িক বইগুলোতে।


title: ব্যক্তিগত উন্নয়ন

text: যেকোন রকমের উন্নয়ন – হতে পারে অর্থনৈতিক, রাজনৈতিক, জীববিজ্ঞান, সাংগঠনিক বা ব্যক্তিগত – প্রয়োজন একটি কাঠামোবদ্ধ কাজ যদি একজন জানতে চায় প্রকৃতপক্ষে পরিবর্তন হয়েছে কিনা। ব্যক্তিগত উন্নয়নের ঘটনায়, একজন স্বতন্ত্র প্রায়ই কাজ করেন যেন উন্নয়নের একজন প্রাথমিক বিচারক রূপে, কিন্তু যুক্তিসিদ্ধ উদ্দেশ্যের বিকাশে প্রয়োজন আদর্শ বিচারনীতি নির্ধারণ করা। ব্যক্তিগত উন্নয়নে কাঠামোবদ্ধ কাজগুলোতে অন্তর্ভুক্ত লক্ষ্যগুলো বা উচ্চাশাগুলো যা সীমা নিরূপণ করে একটি উন্নয়ন পথের প্রস্তর বরাবর এবং একটি প্রতিক্রিয়ামূলক ব্যবস্থা যা পরিবর্তনের ফলে তথ্য প্রদান করে।


title: মাওনা ইউনিয়ন

text: মাওনা ইউনিয়ন বাংলাদেশের গাজীপুর জেলার একটি প্রশাসনিক এলাকা।


title: মাওনা ইউনিয়ন

text: এটি গাজীপুর জেলার শ্রীপুর উপজেলার অন্তর্গত।


title: মাওনা ইউনিয়ন

text: ৯টি ওয়ার্ড নিয়ে গঠিত মাওনার গ্রামগুলি হলোঃ দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি


title: মাওনা ইউনিয়ন

text: মাওনা ইউনিয়নের অন্যান্য গ্রামের তুলনায় বারতোপা গ্রামে শিক্ষার হার বেশি।


title: মাওনা ইউনিয়ন

text: ব্যবসায়ীর সংখ্যা বেশি আকতাপাড়া, চকপাড়া, সিংগারদিঘী, সিমলাপাড়া।


title: মাওনা ইউনিয়ন

text:
বারতোপা গ্রামঃ
১.প্রফেসর ডাঃমোঃমুজিবুর রহমান, মেডিসিন বিভাগ,ঢাকা মেডিকেল কলেজ হাসপাতাল
২.মোয়াজ্জেম হোসাইন,কম্পিউটার ইঞ্জিনিয়া, আমেরিকা
৩.ডাঃমোঃমামুনুর রহমান


title: অ্যাডারস মাউথ

text: ম্যালাক্সিস "(বৈজ্ঞানিক না Malaxis)" বর্গটি অ্যাডারস মাউথ নামেই পরিচিত। এই বর্গটি উপ-পরজীবি (semi epiphytic) অর্কিড পরিবারভুক্ত।


title: অ্যাডারস মাউথ

text: "ম্যালাক্সিস" বর্গীয় নামটি গ্রিক শব্দজাত যার অর্থ হল মসৃণ ("smooth") এবং এটি পাতার কোমল বিন্যাসকে বোঝাতে ব্যবহৃত হয়।